Paris-2012: AUDI R8 - kokkinakis-service\nParis-2012: AUDI R8\nΣτην έκθεση στο Παρίσι, η AUDI παρουσίασε τα ανανεωμένα AUDI R8 coupe και spyder ...\nΟι σημαντικότερες αλλαγές στα R8 εντοπίζονται στην προσθήκη του 7τάχυτου κιβωτίου διπλού συμπλέκτη (S tronic), το οποίο αντικαθιστά το 6τάχυτο αυτοποιημένο R tronic και στην έκδοση AUDI R8 Plus το οποίο αντικαθιστά το περιορισμένης παραγωγής (333 αυτοκίνητα) AUDI R8 GT.\nΤα ανανεωμένα AUDI R8, φέρουν επανασχεδιασμένους προφυλακτήρες και μάσκα, στάνταρ LED προβολείς και πίσω φανάρια, επανασχεδιασμένα σήματα "R8", νέο diffuser και νέες απολήξεις εξατμίσεων.\nΣτο εσωτερικό οι αλλαγές επικεντρώνονται στα νέα paddles και στον επασχεδιασμένο πίνακα οργάνων.\nAUDI R8 - AUDI R8 Spyder\nΚινούνται από 2 κινητήρες:\n4,2 V8 FSI, ο οποίος αποδίδει 430 ίππους και 430 nm ροπής. Επιταχύνει τα R8 από στάση στα 100 χλμ/ώρα σε 4,3 δευτερόλεπτα και η τελική του ταχύτητα είναι 300 χλμ/ώρα.\n5,2 V10 FSI, ο οποίος αποδίδει 525 ίππους και 530 nm ροπής. Επιταχύνει τα R8 από στάση στα 100 χλμ/ώρα σε 3,6 δευτερόλεπτα και η τελική του ταχύτητα είναι 314 χλμ/ώρα.\nΤα AUDI R8 V8 πατάνε σε ζάντες 18 ιντσών με ελαστικά 235/40/ R18 μπροστά και 285/35/ R18 πίσω.\nΤα AUDI R8 V10 πατάνε σε ζάντες 19 ιντσών με ελαστικά 235/35/ R19 μπροστά και 295/30/ R19 πίσω.\nΤο AUDI R8 Plus, είναι διαθέσιμο μόνο σε coupe αμάξωμα.\nΚινείται από τον 5,2 V10 FSI, ο οποίος αποδίδει 550 ίππους και 540 nm ροπής. Επιταχύνει από στάση στα 100 χλμ/ώρα σε 3,8 δευτερόλεπτα (3,5 με το S tronic), η τελική του ταχύτητα φτάνει τα 319 χλμ/ώρα (317 χλμ/ώρα με το S tronic) και καταναλώνει 14,9 λίτρα/100 χλμ (12,9 λίτρα/100 χλμ με το S tronic).\nΟι τιμές τους στην γερμανία είναι:\nAUDI R8 V8: 113.500€\nAUDI R8 V8 Spyder: 124.800€\nAUDI R8 V10: 154.600€\nAUDI R8 V10 Spyder: 165.900€\nAUDI R8 Plus: 173.200€\nΦρανκφούρτη 2019.AUDI A7 Sportback 55 TFSIe\nΦρανκφούρτη 2019. Ανανεωμένα AUDI A5 και AUDI S5\nΦρανκφούρτη 2019. AUDI A1 Citycarver\nΝέα Υόρκη 2019. AUDI R8, Q3 και TTRS\nΈκθεση Γενεύης 2019. Ανανεωμένα AUDI TTRS


Πρώτη καταχώρηση: Δευτέρα, 10 Σεπτεμβρίου 2012, 13:30\nΤα κυριότερα ευρωπαϊκά χρηματιστήρια και το ευρώ κινούνται σε αρνητικό έδαφος, καθώς οι επενδυτές προχώρησαν σε ρευστοποίηση μέρους από τα μεγάλα κέρδη που κατέγραψαν την περασμένη εβδομάδα.\nΑφορμή ήταν η αναμενόμενη απόφαση του γερμανικού συνταγματικού δικαστηρίου για τον Ευρωπαϊκό Μηχανισμό Σταθερότητας (ΕΜΣ). Κάποιο ρόλο παίζουν και οι μεθαυριανές ολλανδικές εκλογές, καθώς και η ενδεχόμενη νέα ώθηση από την ομοσπονδιακή κεντρική τράπεζα των ΗΠΑ (Fed) στην αμερικανική οικονομία.\nΟ πανευρωπαϊκός δείκτης μετοχών Eurofirst 300 καταγράφει απώλειες 0,26%, ενώ η ισοτιμία του ευρώ υποχωρεί κατά 0,17% στα 1,2785 δολάρια, αφού την Παρασκευή εκτινάχθηκε πάνω και από τα 1,28 δολάρια.\nΤο γερμανικό συνταγματικό δικαστήριο θα αποφανθεί, έπειτα από προσφυγές πολλών Γερμανών, αν το καταστατικό του ΕΜΣ είναι συμβατό με το γερμανικό σύνταγμα.\nΗ Ευρωπαϊκή Κεντρική Τράπεζα (ΕΚΤ) ανακοίνωσε την Πέμπτη ότι είναι διατεθειμένη να αγοράζει χωρίς περιορισμούς κρατικά ομόλογα της Ευρωζώνης που υφίστανται πιέσεις από την αγορά. Η ανακοίνωση αυτή οδήγησε τις ευρωπαϊκές μετοχές σε υψηλό 13 μηνών και το ευρώ σε υψηλό τεσσάρων μηνών, εν μέσω προσδοκιών των επενδυτών ότι η κίνηση αυτή θα μπορούσε να αποτελέσει σημείο καμπής στην κρίση της Ευρωζώνης.\nΤα 10ετή γερμανικά ομόλογα καταγράφουν μικρή άνοδο, με την απόδοσή τους να υποχωρεί κατά μία μονάδα βάσης (0,01%) στο 1,52%, καθώς οι επενδυτές στοιχηματίζουν ότι τα ασθενή στοιχεία που ανακοινώθηκαν στο τέλος της περασμένης εβδομάδας για την αμερικανική αγορά εργασίας θα ενθαρρύνουν τη Fed να ανακοινώσει νέα νομισματική ώθηση στη συνεδρίαση της στις 12-13 Σεπτεμβρίου.\nΤα στοιχεία που έδειξαν ότι οι κινεζικές εξαγωγές αυξήθηκαν με χαμηλό ρυθμό συνέβαλαν επίσης στην πτωτική πορεία των αγορών.\nΤελευταία ενημέρωση: Δευτέρα, 10 Σεπτεμβρίου 2012, 14:09


Η Ελλάδα μετά την πανδημία πρέπει να είναι μία ανανεωμένη Ελλάδα! - ThessalonikiPressThessalonikiPressΗ Ελλάδα μετά την πανδημία πρέπει να είναι μία ανανεωμένη Ελλάδα! - ThessalonikiPress\n14 Απριλίου 202010:57


Με το «δεξί» στο ντεμπούτο του Τζουλιάνι, 3-0 τον Φίλιππο στη Βέροια! | olympiacossfp | Ολυμπιακός ΣΦΠ\nΝικηφόρο «ποδαρικό» στο 2022 έκανε η ομάδα βόλεϊ Ανδρών του Ολυμπιακού, που επέστρεψε με τον καλύτερο τρόπο στο πρωτάθλημα. Στο ντεμπούτο του Αλμπέρτο Τζουλιάνι στον πάγκο, οι πρωταθλητές Ελλάδας επικράτησαν εύκολα με 3-0 σετ (8-25, 18-25, 15-25) του Φίλιππου Βέροιας στο κλειστό «Δ. Βικέλας», για την 9η αγωνιστική της Volley League, μπαίνοντας με το «δεξί» στη νέα χρονιά. Κόντρα στην ομάδα από την Βέροια, ο Θρύλος πραγματοποίησε εξαιρετική εμφάνιση, δεν δυσκολεύτηκε ιδιαίτερα και κυριάρχησε απόλυτα, πανηγυρίζοντας την όγδοη νίκη του σε εννιά ματς στο πρωτάθλημα. Στο ματς με τον Φίλιππο, οι Πειραιώτες, που επέστρεψαν στη δράση μετά τον τελικό του Super Cup στην Ρόδο (22/12) με τον Φοίνικα Σύρου, είχαν πρώτο σκόρερ τον Πέριτς, με 19 πόντους και μέτρησαν 15 μπλοκ!\nΟΛΥΜΠΙΑΚΟΣ (Αλμπέρτο Τζουλιάνι): Προύσαλης 1 (1/1 επ.), Παγένκ 3 (1/3 επ., 2 μπλοκ), Μιγιαήλοβιτς 4 (3/7 επ., 1 μπλοκ - 60% υπ., 40% άριστες), Ανδρεάδης 1 (1/2 επ.), Πέριτς 19 (15/26 επ., 4 μπλοκ - 33% υπ., 17% άριστες), Ζουπάνη 10 (6/9 επ., 4 μπλοκ) / Ζήσης (λ. 89% υπ., 78% άριστες), Χαραλαμπίδης 2 (1/2 επ., 1 μπλοκ - 100% υπ., 100% άριστες), Στιβαχτής, Παπαδόπουλος 8 (7/16 επ., 1 μπλοκ), Τζιάβρας (λ. 67% υπ., 33% άριστες), Δαλακούρας 4 (2/5 επ., 2 μπλοκ - 50% υπ., 50% άριστες)\nΑΠΣ Φίλιππος Βέροιας (Δημήτρης Χριστοφορίδης): Γιάγκος 2 (2/4 επ.), Μπέριο 2 (2 μπλοκ), Βαρβεσιώτης 6 (5/14 επ., 1 άσσος - 12% υπ., 6% άριστες), Σονάρι 11 (9/25 επ., 2 άσσοι - 75% υπ., 50 % άριστες), Στουντζίνσκι 1 (1/25 επ. - 50% υπ., 41% άριστες), Κουπατσιάρης 1 (1 μπλοκ) / Μιχελάκης (λ. 61% υπ., 33% άριστες), Σιούτης\nΑλμπέρτο Τζουλιάνι: «Σίγουρα, έχω πολύ καλή εντύπωση για την ομάδα μέχρι τώρα. Βέβαια, στο σημερινό ματς δεν είδα πάρα πολλά, περισσότερα είδα στις προπονήσεις που είχαμε. Οι αθλητές προσπαθούν πολύ, θέλω να αλλάξω πολλά πράγματα και προσπαθούμε αυτή την περίοδο μέσω των προπονήσεων. Θέλω οι παίκτες να προσαρμοστούν στη δική μου ιδέα και στο πως θα περάσω αυτό που θέλω στον αγωνιστικό χώρο. Ο Ολυμπιακός είναι πολύ γνωστός σύλλογος, θέλω να κατακτήσουμε τους τίτλους, θέλω να βελτιωθούμε».\nΝίκος Ζουπάνη: «Κάναμε ποδαρικό στη νέα χρονιά με νίκη και αυτό μας χαροποιεί ιδιαίτερα. Παρότι, θεωρητικά, επρόκειτο για ένα εύκολο ματς, η περίοδος των διακοπών μπορεί να επηρεάσει όλες τις ομάδες, για αυτό και εμείς δεν χάσαμε τη συγκέντρωση μας και φτάσαμε σε μια εύκολη νίκη».


Stylicious my friend: Collective Fall 2014 Haul Part 1!\nΞέρετε πόσο λατρεύω τα ψώνια ε; Νομίζω όλες μας! Από τότε που ανακάλυψα και αγαπημένα ηλεκτρονικά καταστήματα και το PayPal αχ, αχ, αχ!\nΑυτό είναι το πρώτο μέρος ενός Collective Haul που ξεκίνησε κάπου τον Σεπτέμβρη.\nΠάμε να δούμε ρουχαλάκια για αρχή...\nΤα έχω καταβολευτεί και τα δύο.\nΘα τα βρείτε ακόμη στα καταστήματα.\nBritish Knights Sneakers!\nΣτην Ελλάδα τα έβρισκα το ένα 70€ με έκπτωση.\nΣτην Αγγλία και συγκεκριμένα στο sportsdirect.com\nτα βρήκα και τα δύο περίπου στα 30€ με έκπτωση!\nΕίναι πολύ ζεστά και αφρατούλικα, χίλιες φορές καλύτερα από\nall star & replay.\nΔείτε τα εδώ και εδώ!\nΈχω να ψωνίσω δερμάτινες μπότες τουλάχιστον 5 χρόνια και ο λόγος είναι ότι δεν έβρισκα κάτι σε πραγματικό δέρμα και να αξίζει και βέβαια να μην έχει μια περιουσία. Τις συγκεκριμένες τις πήρα από το myshoe.gr. Η αρχική τους ήταν 140€ και τις είχε προσφορά 98€ και με κουπόνι γνωριμίας τις πήρα στα 78€ και με δωρεάν μεταφορικά. Δεν έχω προλάβει να τις ευχαριστηθώ αλλά είναι τέλειες και πολύ ιδιαίτερες!!! Δείτε τις εδώ.\nΜόλις είδα το συγκεκριμένο τσαντάκι το άρπαξα με τη μία. Χωράει το κινητό σας, μερικά χρήματα, ταυτότητα και κάρτα. Είναι στην ουσία ένα τσαντάκι θήκη κινητού πολύ απλό για να μην παίρνετε τα πάντα το βραδύ που απλώς πάτε για ένα ποτάκι στα γρήγορα. Θα το βρείτε στα Η&Μ και είναι αυτό. Κάνει 12,99€ και βγαίνει και σε ασημί.\nΣτο προηγούμενο 35%, είπα να επισκεφτώ τη MAC για λίγα και καλά πραγματάκια.\nΤιμές δε θυμάμαι αλλά άξιζαν και τα τρία.\nElvive extraordinary oil 9,99€\nL'oreal Professionnel Absolut Repair Lipidium Conditioner 750ml\n@ Feelunique.com εδώ 19.46€\nNivea shower conditioner με μεταλλικά θαλάσσια άλατα (δε θυμάμαι τιμή)\nRimmel Lasting Finish Nude Foundation in Ivory @ Feelunique.com εδώ 10.39€\nL'oreal Professionnel Intense Repair Masque 500ml @ Feelunique.com εδώ 17.88€\nMontagne Jeunesse Chocaholic Delight Pamper Pack @ Feelunique.com εδώ 3.90€\nMontagne Jeunesse Clay Spa Mask Pack @ Feelunique.com εδώ 5.07€\nRimmel Kate Lasting Finish Matte Lipstick 033 7,14€\nRimmel Kate Lasting Finish Matte Lipstick 032 7,14€\nInvisibobble Traceless Hair Ring 3 pieces 4.88€\nTommy G Smart Lip Liner No 1, 2, 5 2€ το καθένα\nΟυφ... φτάσαμε στο τέλος!\nΚάποια προϊόντα από Feelunique τα είχα βρει σε έκπτωση,\nόποτε τώρα ίσως είναι διαφορετικές οι τιμές τους.\nΘα έρθουν και κάποια ψώνια ακόμη εν καιρώ, γιορτές έρχονται\nκαι έχω και μια wishlist να ικανοποιήσω χιχι\nΘα σας ετοιμάσω review σε κάποια που έχω ήδη δοκιμάσει\nμόλις έχω πιο ολοκληρωμένη άποψη.\nΑναρτήθηκε από Machi Xs στις 9:27 μ.μ.\nΕτικέτες beauty, fashion style, haul\nEvaggelia Pp 16 Νοεμβρίου 2014 - 11:19 μ.μ.\nΜε γεια !με γεια!!πολύ ωραίες οι μποτες,το τσαντάκι και τα καλλυντικά φυσικά!χαχα\nMachi Xs 17 Νοεμβρίου 2014 - 8:03 μ.μ.\nΧιχι αυτά τα καλλυντικά σε όλες αρέσουν!!!! Ευχαριστώ πολύ Ευαγγελία μου!!!\nvasiliki vaso 17 Νοεμβρίου 2014 - 11:01 π.μ.\nμεγια σου..πολυ ομορφα πραγματακια...ζηλεψα τα κραγιον..\nMachi Xs 17 Νοεμβρίου 2014 - 8:04 μ.μ.\nΣε ευχαριστώ πολύ κορίτσι!!! Αχ, εγώ να δεις θέλω κι άλλα κραγιονάκια, χώρο δεν έχω βέβαια!!!\nSissy Venetou 17 Νοεμβρίου 2014 - 4:16 μ.μ.\nΜε γειά σου όλα είναι πολύ όμορφα! Εχω μια απορία όμως τι ακριβώς είναι το invisibobble hair ring φαίνεται αρκετά ενδιαφέρον :)\nMachi Xs 17 Νοεμβρίου 2014 - 8:06 μ.μ.\nΣε ευχαριστώ πολύ Σίσσυ μου!!! Λαστιχάκι για τα μαλλιά είναι για να μην σπάει την τρίχα και για να μην μπλέκονται και πονάνε.... ακόμη δεν τα έχω δοκιμάσει όμως για να ξέρω...\nΚοραλλία Τ 18 Νοεμβρίου 2014 - 1:27 μ.μ.\nΕίδα part 1 και χάρηκα! Με γεια σου ρε Μάχη, να τα χαρείς όλα! :)\nMachi Xs 19 Νοεμβρίου 2014 - 11:05 μ.μ.\nΑαααχ θα έχει και δεύτερο μέρος αρκεί να μην αδειάσει εντελώς το πορτοφόλι χιχι σε ευχαριστώ πολύ Κοραλλία μου!!!\nKate Letivaki 18 Νοεμβρίου 2014 - 11:56 μ.μ.\nΜαχη μου με γεια σου μμμ ολα υπεροχα αχχχ...ανυπομονω και για το παρτ2 χοχο ασε πλησιαζουν οι γιορτες και νιωθω το αιμα μου να βραζει για ψωνια χαχα!\nMachi Xs 19 Νοεμβρίου 2014 - 11:06 μ.μ.\nΧαχαχα και λόγω γιορτών ξέρεις χριστουγεννιάτικα κτλ ήδη ένα μεγάλο μέρος του μισθού έφυγε... Σε ευχαριστώ πολύ Κατερινάκι μου! Άντε και στα δικά σου ψώνια :)\nAlina Sol 19 Νοεμβρίου 2014 - 11:02 μ.μ.\nTeleio to site me ta athlitika eidi....twra pou pigenw kai gia treksimo tha to timisw!!! ☺\nMachi Xs 19 Νοεμβρίου 2014 - 11:07 μ.μ.\nΝαι! Έχει απίστευτα πράγματα και σε πολύ καλές τιμές!!! Αξίζει να το ψάξεις!\nMaria 22 Ιουνίου 2016 - 10:47 π.μ.\nΩραία παπούτσια.Δείτε και στο http://www.tsakalian.gr/


Η Ελλάδα φλέγεται | RethNea.gr\n11/08/2021 | 09:25\nΗ πατρίδα εάλω και πάλι έσωθεν! Ίσως και έξωθεν! Αιτία του ασύλληπτου κακού κάποιες τυχαιότητες σ’ ελάχιστες περιπτώσεις! Επίσης η ατομική ανευθυνότητα. Κύρια όμως αιτία της πύρινης κόλασης είναι οι δολοφονικοί εμπρησμοί από χέρια ανίερα!\nΤα ανθρωποειδή, διαπλεκόμενα τέρατα, ως σύγχρονοι «Νέρωνες», σκορπούν τον όλεθρο, προξενώντας μιαν αδιανόητη, ανυπολόγιστη οικολογική καταστροφή με όλα τα δεινά που τη συνοδεύουν.\nΤεράστιες φλόγες απλώνονται ανεξέλεγκτες, καίγοντας παρθένα δάση και περιουσίες ανθρώπων, προκαλώντας δύσκολα αναστρέψιμες βλάβες στη χλωρίδα και στην πανίδα των πληττόμενων περιοχών.\nΚατακαίουν τα πάντα και σκορπίζουν τον τρόμο, την απόγνωση, το θάνατο! Σκηνές βιβλικής καταστροφής διαδραματίζονται με τα ουρλιαχτά των αθώων ζώων που καίγονται ζωντανά και τα μοιρολόγια των ανθρώπων, που χάνουν τους κόπους μιας ζωής, βλέποντας τα όνειρά τους να γίνονται στάχτη.\nΜαύροι, πυκνοί καπνοί με δηλητηριώδη στοιχεία και τοξικά νέφη αερίων απ’ τα κάθε λογής καιόμενα αντικείμενα, καθώς και απ’ τις εκρήξεις εύφλεκτων χημικών υλικών συμπληρώνουν το μωσαϊκό της κόλασης.\nΈνα μεγάλο, αναπάντητο γιατί πλανάται παντού! Το παραπάνω έγκλημα που συνεχίζεται δεν πρέπει για κανέναν λόγο να μείνει ατιμώρητο!\nΌταν καταστρέφεις ασύστολα, εν μέσω καύσωνα, υγειονομικής και οικονομικής Κρίσης με το χείριστο τρόπο εκατοντάδες χιλιάδες στρέμματα γης, πρέπει να λογοδοτήσεις.\nΗ ευθύνη αυτής της εθνικής συμφοράς δε βαραίνει μόνον τους ηθικούς και τους φυσικούς αυτουργούς των εμπρησμών.\nΗ εγκληματική έλλειψη πρόληψης και σωστής αντιμετώπισης των χρόνιων προβλημάτων, που αφορούν πυρκαγιές και πλημμύρες απ’ τους αρμόδιους φορείς της Πολιτείας είναι προφανέστατη.\nΗ πύρινη καταστροφική λαίλαπα όμως αντιμετωπίζεται με σπάνιο σθένος και απαράμιλλη μαχητικότητα απ’ τους πυροσβέστες, τους επιχειρούντες από αέρος, το στρατό, τους πολίτες και τους εθελοντές που ξεπερνούν τις δυνατότητές τους.\nΈνα τεράστιο ευχαριστώ οφείλει όλη η χώρα στους ανθρώπους, Έλληνες και μη, που παλεύουν με αυτοθυσία έναν τόσο ισχυρό, απρόβλεπτο και λίαν επικίνδυνο εχθρό και σώζουν ό,τι είναι δυνατόν να διασωθεί.\nΕλπίζω η σημερινή, συνεχιζόμενη τραγωδία να αφυπνίσει την υπευθυνότητα και τη συνείδησή μας και να αντιληφθούμε επιτέλους πως το κοινό καλό πρέπει να περιφρουρείται ως το μέγιστο αγαθό!


Faliro Press News: Δημήτρης Λιαντίνης: Όταν σου μάθουν κάτι επίμονα από τη νηπιακή ηλικία…\nΚΑΝΕΛΛΟΣ ΘΕΟΔΩΡΟΣ 2 Ιουνίου 2017 - 5:09 μ.μ.\nΣελ. 53 «Στη φύση ανώλεθρο και αχάλαστο δε μένει τίποτα, παρά μονάχα ένα: η βούληση της φύσης να οικονομεί και να φροντίζει την αλυσίδα των ειδών. Όπως φροντίζει και την αλυσίδα της ανόργανης ύλης. Την αλυσίδα των αστέρων, για παράδειγμα. (Αστέρες πρώτης γενεάς, δεύτερης γενεάς κλπ)\nΠώς πετυχαίνει η φύση τη διαιώνιση των ειδών; Με το πιο απλό, το πιο πανούργο, αλλά και το πιο ελκυστικό δέλεαρ. Με τη γενετήσια ηδονή. Με τον ίμερον τον ελλήνων, τη voluptas και τη libido των λατίνων.\nΑγκαλιαζόμαστε, για να γεννήσουμε την καινούρια ζωή, το παιδί μας, που θα προωθήσει την υπόθεση του είδους μας. Του είδους άνθρωπος στο προκείμενο.\nΣύμφωνα μ' αυτή την αυτονότητη και κατάδηλη θεώρηση της φυσιολογίας, οι άνθρωποι έπρεπε να ζευγαρώνουμε τόσες φορές, όσες είναι για να γεννήσουμε τη νέα ζωή. Αυτό είναι το άγιο θέλημα της φύσης. Και αυτό γίνεται με τα ζώα που ζουν φυσικά.\nΑυτό συνέβαινε και με τον άνθρωπο. Αλλά με τον άνθρωπο εσυνέβηκε και κάτι άλλο. Ήρθε μια στιγμή μέσα στην εξελικτική του διαδρομή, που κατανόησε ότι είναι ωραίο πράμα να αγκαλιάζεται. Είδε ότι καλόν το ιδείν και κατανοήσαι, και άψασθαι, και δοκιμάσαι το σώμα του έρωτα.\nΑπό την άλλη όμως είδε ότι είναι κακό και ψυχρό και ανάποδο το προϊόν που έδινε αυτή η τερπνή ώρα, από έναν αριθμό προϊόντων και ύστερα. Είδε ότι η κύηση, ο τοκετός, το παιδί που θα 'ρχότανε είναι μπελάς και μπαλαούρα, είναι σκοτούρα και έγνοια, και κίνδυνος κάποτε μεγάλος. Οι μισές γυναίκες παλαιά πεθαίνανε στη γέννα.\nαποφάσισε να εκτρέψει τη γενετήσια ορμή του από το φυσικό της ρείθρο. Και ελογάριασε ανόητα πως η νέα κατάσταση που θα δημιουργήσει θα είναι εξίσου έγκριτη και νόμιμη με την παλαιά. Ότι ημπορεί ο ίδιος ο άνθρωπος να δημιουργήσει φύση!\nΔε γνωρίζουμε πότε συνέβηκε αυτή η τομή. Σε ποια στιγμή της ιστορικής πορείας του ανθρώπου.?????????????????\nΚΑΝΕΛΛΟΣ ΘΕΟΔΩΡΟΣ 2 Ιουνίου 2017 - 5:10 μ.μ.\nΚαι όπως λέει ο ποιητής, καλύτερα χρόνους πολλούς και αιώνες και χιλιετίες να διαρκέσει το ταξίδι. Γιατί αν η Ιθάκη σημαίνει το θάνατο, ο θάνατος, ας μην το ξεχνάμε πως είναι νόμος πανεπίσκοπος του σύμπαντος.\nΚΑΝΕΛΛΟΣ ΘΕΟΔΩΡΟΣ 2 Ιουνίου 2017 - 5:54 μ.μ.\nΠεριγράφει ένα σύμπαν χωρίς απαντήσεις για την αιτία ύπαρξης του. Χρειάζεται τόνους φαντασίας και ΑΣΤΗΡΙΚΤΟΥ ΔΟΓΜΑΤΙΣΜΟΥ για να δεχθεί κάποιος την φιλοσοφία του ΛΙΑΝΤΙΝΗ εφ' όσον ο χωροχρόνος μας ΕΞ ΟΡΙΣΜΟΥ περιέχει ύπαρξη πέρα από την ύπαρξη! Ούτε άναρχο είναι το σύμπαν, όπως ΑΠΟΔΕΙΧΘΗΚΕ, ούτε ανακυκλούμενο, όπως επίσης ΑΠΟΔΕΙΧΘΗΚΕ ακόμα πιο πρόσφατα, από το γεγονός ότι η διαστολή του είναι επιταχυνόμενη, κάτι που σημαίνει ότι ΠΟΤΕ δεν θα επανέλθει στη φάση της συστολής, ώστε να μπορέσει να ξαναδιασταλεί.\nΕπίσης το βασικό ερώτημα σε όλα αυτά που ισχυρίζεται ο Λιαντινης είναι γιατί υπάρχει κάτι, ενώ ΔΕΝ ΕΧΕΙ ΝΟΗΜΑ ΝΑ ΥΠΑΡΧΕΙ ; η απάντηση που δίνουν κάποιοι, είναι η εξής: "Επειδή η ύπαρξη είναι πολύ πιθανότερη από την ανυπαρξία"!!! Καταπληκτική σύλληψη!\nΜετά την ανωτέρω απάντηση, τίθεται και πάλι το πολύ σημαντικό ερώτημα: Τι είναι θεμελιωδέστερο; Η ύπαρξη του χωροχρόνου, ή οι πιθανότητες; Και αν η απάντηση είναι οι πιθανότητες ποιος Νομοθέτης έθεσε αυτόν τον νόμο;Ποιος καθόρισε τους νόμους των πιθανοτήτων, να λειτουργούν έτσι ακριβώς όπως λειτουργούν, και να τίθεται έτσι η ύπαρξη, ως πιθανότερη από την ανυπαρξία;\nΤίθεται πλέον ως φιλοσοφική απαίτηση, η ύπαρξη κάποιας οντότητας, που είναι όχι απλώς εξω-χωροχρονική, αλλά και εξω-πιθανοτική! Κάτι που δεν υπόκειται καν στον νόμο των πιθανοτήτων, αλλά που ορίζει τις πιθανότητες αυτές!\nΚΑΝΕΛΛΟΣ ΘΕΟΔΩΡΟΣ 2 Ιουνίου 2017 - 5:59 μ.μ.\nΤο θεωρήμα του Γκέντελ.\nΜε πιο παραστατικό τρόπο, το θεώρημα αυτό λέει ότι για να μπορέσει κάποιος να θεωρήσει το σύμπαν συνολικά χωρίς ελλείψεις και κενά, πρέπει να το θεωρήσει παρατηρώντας το από μια θέση ΕΞΩ απ' αυτό! Μόνο τότε θα μπορούσε να κατανοήσει τι ακριβώς συμβαίνει! Όσο βρίσκεσαι ΜΕΣΑ, πάντα κάτι θα σου διαφεύγει! Όμως μια τέτοια προνομιακή θέση ΕΞΩ από το σύμπαν, απλώς δεν μπορεί υπάρχει στον κόσμο, εφ' όσον όλη η κτίση, συμπεριλαμβάνεται ΜΕΣΑ στο σύμπαν! Άρα, όσο ζούμε μέσα στον χωροχρόνο μας, ΠΟΤΕ δεν θα μπορέσουμε να αποδείξουμε τίποτα συνολικά για το σύμπαν, και ποτέ δεν θα μπορέσουμε να βρούμε τις απαντήσεις που κρύβονται σε αυτό, και που το μυστικό τους φυλάσσεται "ΕΞΩ" από αυτό! Το θεώρημα του Γκέντελ, ΑΠΑΙΤΕΙ την ύπαρξη μιας εξω-συμπαντικής οντότητας, που θα ΣΥΜΠΛΗΡΩΣΕΙ το κενό των θεωρήσεών μας για το σύμπαν! Η ύπαρξη της οντότητας αυτής, δεν είναι για τα μαθηματικά απλή σύλληψη, ούτε απλή σοφιστεία. Είναι πλέον ΜΑΘΗΜΑΤΙΚΗ ΑΠΑΙΤΗΣΗ!\nΤι διαφορετικό από το θεώρημα του Γκέντελ διδάσκει η Χριστιανική πίστη; Τίποτα!\nΣε αντίθεση με τις υλιστικές και παγανιστικές θεωρήσεις του κόσμου, η Χριστιανική πίστη ΕΜΜΕΝΕΙ σε μια Πρώτη Αιτία, που βρίσκεται ΕΞΩ από τον χωροχρόνο! Τη λέμε: "Θεό".Το φιλοσόφημα των υλιστών ότι υπάρχει μόνο ο υλικός κόσμος, είναι μια αντιεπιστημονική δοξασία!\nΚΑΝΕΛΛΟΣ ΘΕΟΔΩΡΟΣ 2 Ιουνίου 2017 - 6:01 μ.μ.\nΟι φυσικοί νόμοι, είναι απλώς ο τρόπος που εκφράζεται ο Θεός στην κτίση Του. Κατά τη Χριστιανική πίστη, πίσω από τους φυσικούς νόμους, υπάρχουν κρυμμένοι οι λόγοι των όντων, οι οποίοι είναι οι βαθύτερες αιτίες ύπαρξης κάθε κτίσματος, και που γίνονται φανερές μόνο σε κάποιον που υπερβαίνει τον κτιστό κόσμο, και τον αντιλαμβάνεται εξ' απόψεως του Ακτίστου Θεού, μέσω της ένωσης μαζί Του.\nΟι μαθηματικές και φυσικές προσεγγίσεις, είναι ένας άλλος τρόπος, για να αντιληφθούμε τη ματαιότητα του υλισμού μας. Να δούμε προφανώς τα αδιέξοδα της αποχωρισμένης από τον Θεό ζωής μας, και του ΑΝΟΛΟΚΛΗΡΩΤΟΥ της ύπαρξής μας,. Θα βλέπουμε το νόμο, και θα μας διαφεύγει ο νομοθέτης. Θα βλέπουμε το αποτέλεσμα, και θα μας διαφεύγει η αιτία. Θα βλέπουμε τις κυρίαρχες πιθανότητες, και θα μας διαφεύγουν οι λόγοι της λειτουργίας τους. Θα βλέπουμε το πρόβλημα, και θα μας διαφεύγει η απάντηση.


Το Νέο Ηράκλειο κηρύχθηκε σε κατάσταση εκτάκτου ανάγκης\nΑρχική Επιλεγμένα Το Νέο Ηράκλειο κηρύχθηκε σε κατάσταση εκτάκτου ανάγκης\n15 Οκτωβρίου 2020 - 17:12\nΣε κατάσταση έκτακτης ανάγκης κηρύχθηκε το Νέο Ηράκλειο για τους επόμενους 6 μήνες, λόγω της σφοδρής κακοκαιρίας που έπληξε την περιοχή το πρωί της Τρίτης, κατά την οποία καταγράφηκαν αρκετές καταστροφές.\nΤο καθεστώς εκτάκτου ανάγκης ισχύει από την ημερομηνία εκδήλωσης των φαινομένων και για 6 μήνες, δηλαδή έως τις 13 Απριλίου 2021, για την αντιμετώπιση των εκτάκτων αναγκών και τη διαχείριση των συνεπειών (πλημμύρες, κατολισθήσεις) που προέκυψαν από τα έντονα καιρικά φαινόμενα (ισχυρές καταιγίδες, έντονες βροχοπτώσεις, ισχυροί άνεμοι). Μετά το πέρας του καθορισθέντος χρόνου, θα γίνει, δίχως νέο έγγραφο, άρση της παραπάνω κατάστασης Έκτακτης Ανάγκης Πολιτικής Προστασίας.\nΜΕΓΑΛΕΣ ΖΗΜΙΕΣ ΑΠ ΤΗΝ ΚΑΚΟΚΑΙΡΙΑ ΣΤΟ ΝΕΟ ΗΡΑΚΛΕΙΟ ΑΤΤΙΚΗΣ /ΑΠΟΣΤΟΛΗΣ ΠΑΠΑΝΙΚΟΛΑΟΥ\nΗ Πολιτική Προστασία έκανε δεκτό το αίτημα του δήμου μετά τις πρόσφατες καταστροφές, με μεγάλες ζημιές στο περιβάλλον και σε περιουσίες των κατοίκων. Και κατόπιν σχετικού αιτήματος από τον δήμαρχο Νίκο Μπάμπαλο προς την Περιφέρεια Αττικής, για την κήρυξη του δήμου σε κατάσταση Έκτακτης Ανάγκης.\nΠροηγούμενο άρθροΝ. Ηράκλειο: Νέο βίντεο με τον ανεμοστρόβιλο που χτύπησε την περιοχή\nΕπόμενο άρθροΥπ. Μεταφορών: Εξετάζονται μέτρα διευκόλυνσης των πολιτών με αναπηρία


Κοζάνη: Συγκέντρωση τροφίμων για την ενίσχυση του συσσιτίου των απόρων πολιτών - arthro.gr\nΤρόφιμα μακράς διαρκείας, για την ενίσχυση του συσσιτίου των απόρων δημοτών του Δήμου Κοζάνης, συγκεντρώνει ενόψει των εορτών των Χριστουγέννων, η Κοινωφελής Επιχείρηση Κοινωνικής Πρόνοιας και Μέριμνας του Δήμου.\nΤα τρόφιμα που συγκεντρώνονται αφορούν σε ζυμαρικά, ρύζι, όσπρια, γάλα μακράς διάρκειας, ελαιόλαδο, ζάχαρη, αλεύρι, σάλτσα τομάτας, χυμούς.\nΗ Κοινωφελής Επιχείρηση Κοινωνικής Πρόνοιας και Μέριμνας του Δήμου Κοζάνης διαχειρίζεται το συσσίτιο απόρων δημοτών, παρέχοντας εκατόν πενήντα μερίδες φαγητού καθημερινά και διανέμει τρόφιμα για την κάλυψη των αναγκών πολιτών που βρίσκονται σε δεινή οικονομική κατάσταση.\nΤα τρόφιμα θα συγκεντρώνονται στο χώρο του συσσιτίου επί της Ν. Πλακοπίτη 1, έναντι του ΟΑΕΔ Κοζάνης


Ελληνικά Φτερά.: Ιουλίου 2012\nΗ άγνωστη 359 ΜΑΕΔΥ στο έργο της δασοπυρόσβεσης. (Βίντεο)\nH 359 Μονάδα Αεροπορικής Εξυπηρέτησης Δημοσίων Υπηρεσιών έχει έδρα τo Αεροδρόμιο Δεκέλειας.\nΗ 359 γνωστή ως 359 ΜΑΕΔΥ, παραμένει ακόμη και σήμερα λιγότερο γνωστή, 37 χρόνια μετά τη δημιουργία της.\nΗ αναγνώρισή της κυρίως εκτός Αεροπορίας είναι αντιστρόφως ανάλογη σε σχέση με το έργο που προσφέρει και τα τεράστια οικονομικά οφέλη που εξασφαλίζει για τον ελληνικό λαό αποτρέποντας την καταστροφή μεγάλων δημόσιων και ιδιωτικών περιουσιών από τις πυρκαγιές με αποστολές αεροπυρόσβεσης και συμβάλλοντας στην προστασία, διατήρηση και ανάπτυξη της χλωρίδας με αποστολές αεροψεκασμών και αεροσποράς.\nΗ ιστορία της 359 Μονάδας Αεροπορικής Εξυπηρέτησης Δημοσίων Υπηρεσιών άρχισε τον Μάρτιο του 1968, όταν συγκροτήθηκε προκειμένου να εξυπηρετεί διάφορους φορείς του Δημοσίου για κοινωφελείς σκοπούς.\nΕτικέτες 359 ΜΑΕΔΥ, Αποστολή Αεροπυρόσβεσης, Πυρόσβεση, Grumman, PZL\nΕπιχειρησιακή Εκπαίδευση του προσωπικού, στο ΚΕΠΜ του Δ’ ΣΣ\nΣτιγμιότυπα από Επιχειρησιακή Εκπαίδευση του Προσωπικού, στο ΚΕΠΜ του Δ’ ΣΣ Στιγμιότυπα από την επιχειρησιακή εκπαίδευση του προσωπικού των Μονάδων του Δ’ Σώματος Στρατού, στο Κέντρο Εκπαίδευσης Πλωτών Μέσων στην Περιοχή Ευθύνης της ΧΙΙ Μηχανοκίνητης Μεραρχίας Πεζικού στο Δέλτα του Ποταμού Έβρου.\nΕτικέτες Δ΄ Σώμα Στρατού, ΚΕΠΜ\nΑπό τη Δευτέρα 9 έως την Παρασκευή, 20 Ιουλίου 2012, πραγματοποιήθηκε συνεκπαίδευση της 31ης Μοίρας Επιχειρήσεων Έρευνας και Διάσωσης (ΜΕΕΔ) και της 352ας Special Operation Group των ΗΠΑ.\nΣκοπός της συνεργασίας ήταν η κοινή εκπαίδευση σε αποστολές Έρευνας και Διάσωσης σε εχθρική περιοχή, σε πρώτες βοήθειες στο πεδίο της μάχης, σε καταρριχήσεις "fast rope", σε άλματα στατικού ιμάντα και ελεύθερης πτώσης, ημέρα και νύχτα.\nΕκτός από την 31 ΜΕΕΔ συμμετείχε η 384 Μοίρα Έρευνας Διάσωσης και η 356 Μοίρα Τακτικών Μεταφορών από την Πολεμική Αεροπορία, από τον Στρατό Ξηράς, προσωπικό από το Ειδικό Τμήμα Αλεξιπτωτιστών, τη Ζ' Μοίρα Αμφιβίων Καταδρομών, το Τάγμα Εναέριου Ανεφοδιασμού, τη Σχολή Αλεξιπτωτιστών και από το Πολεμικό Ναυτικό από τη Διοίκηση Υποβρύχιων Καταστροφών.\nΗ συνεργασία πραγματοποιήθηκε με έδρα την 112 Πτέρυγα Μάχης, στην Αεροπορική Βάση Ελευσίνας, ενώ για τις ειδικές εκπαιδεύσεις χρησιμοποιήθηκαν περιοχές στην Αττικοβοιωτία.\nΕτικέτες 31η Μοίρα Ειδικών Επιχειρήσεων, 352 SOG, Εκπαίδευση, Ζ' ΜΑΚ\nΤην Παρασκευή, 20 Ιουλίου 2012, πραγματοποιήθηκαν στην 338 Μοίρα, στην 117 Πτέρυγα Μάχης (ΠΜ), στην Αεροπορική Βάση Ανδραβίδας, οι εκδηλώσεις για τον εορτασμό των 60 χρόνων από την ίδρυση της Μοίρας.\nΣτην τελετή παρέστησαν, ο Αρχηγός Τακτικής Αεροπορίας, Αντιπτέραρχος (Ι) Φώτιος Κρεβάικας, ο Υπαρχηγός του Γενικού Επιτελείου Αεροπορίας , Υποπτέραρχος (Ι) Κωνσταντίνος Σπυρούλιας, οι Διοικητές της 117 ΠΜ και του Κέντρου Αεροπορικής Τακτικής, παλαιοί Διοικητές, Αξιωματικοί, Υπαξιωματικοί, πολιτικό προσωπικό που υπηρετούν ή υπηρέτησαν στη Μοίρα και πλήθος προσκεκλημένων.\nΕτικέτες 338 ΜΔΒ\n60 Χρόνια 338 Μοίρας Δίωξης/Βομβαρδισμού. (Βίντεο)\nTην Παρασκευή 20 Ιουλίου 2012, θα πραγματοποιηθούν στην 117 Πτέρυγα Μάχης, στην Αεροπορική Βάση Ανδραβίδας, oι εορταστικές εκδηλώσεις για τον εορτασμό της 60ης επετείου από την ίδρυση της 338 Μοίρας Δίωξης/Βομβαρδισμού\nΕτικέτες 338 ΜΔΒ, Π.Α\nΤην Παρασκευή, 6 Ιουλίου 2012, ο Αρχηγός του Γενικού Επιτελείου Αεροπορίας (ΓΕΑ), Αντιπτέραρχος (Ι) Αντώνιος Τσαντηράκης, παραβρέθηκε στις εκδηλώσεις για τον εορτασμό των 60 χρόνων από την ίδρυση της 339 Μοίρας στην 117 Πτέρυγα Μάχης (ΠΜ) στην Αεροπορική Βάση Ανδραβίδας.\nΕτικέτες 339 ΜΠΚ, Π.Α\nΕκπαίδευση στη Διάβαση Υδάτινου Κωλύματος, στην ΠΕ XVI M/K ΜΠ (Φωτογραφίες)\nΣτιγμιότυπα από την επιχειρησιακή εκπαίδευση του προσωπικού των Μονάδων στην Περιοχή Ευθύνης της XVI Μηχανοκίνητης Μεραρχίας Πεζικού, στην διάβαση Υδάτινου Κωλύματος στον ποταμό Άρδα.\nΕτικέτες Διάβαση Υδάτινου Κωλύματος, ΠΕ XVI M/K ΜΠ\nAντιαβακικές Βολές Πυροβόλων, στην ΠΕ της 98 ΑΔΤΕ(Φωτογραφίες)\nΣτιγμιότυπα από Αντιαβακικές Βολές Πυροβόλων, στις οποίες συμμετείχε το σύνολο του προσωπικού των Μονάδων Πυροβολικού στην Περιοχή Ευθύνης της 98 ΑΔΤΕ.\nΕτικέτες ΠΕ 98 ΑΔΤΕ, Aντιαβακικές Βολές Πυροβόλων


Ευρωπαϊκό ένταλμα σύλληψης και ανήλικοι: Τα κράτη μέλη δε δύνανται να αρνούνται την παράδοση όλων των ανηλίκων γενικώς | Νομικά Νέα | Lawspot\nΕυρωπαϊκό ένταλμα σύλληψης και ανήλικοι: Τα κράτη μέλη δε δύνανται να αρνούνται την παράδοση όλων των ανηλίκων γενικώς\nΔικαστήριο της ΕΕ: Η υποχρέωση σεβασμού των θεμελιωδών δικαιωμάτων του ανηλίκου βαραίνει το κράτος μέλος που εξέδωσε το ένταλμα\nΜε την απόφασή του που δημοσιεύθηκε στις 23-01-2017, το Δικαστήριο της Ευρωπαϊκής Ένωσης αποφαίνεται ότι η δικαστική αρχή του κράτους μέλους εκτελέσεως οφείλει να αρνείται την παράδοση των ανηλίκων για τους οποίους έχει εκδοθεί ένα ευρωπαϊκό ένταλμα συλλήψεως μόνον εφόσον οι ανήλικοι αυτοί, σύμφωνα με το δίκαιο του κράτους μέλους εκτελέσεως, δεν έχουν την απαιτούμενη ηλικία προκειμένου να θεωρούνται ποινικώς υπεύθυνοι για τις πράξεις για τις οποίες εξεδόθη ένταλμα κατ’ αυτών.\nΕπιπλέον, σύμφωνα με το ΔΕΕ, η δικαστική αρχή του κράτους μέλους εκτελέσεως, προκειμένου να αποφασίσει σχετικά με την παράδοση ανηλίκου για τον οποίο έχει εκδοθεί ένα ευρωπαϊκό ένταλμα συλλήψεως, οφείλει μόνον να εξακριβώσει αν το εν λόγω πρόσωπο έχει συμπληρώσει την ελάχιστη ηλικία προκειμένου να θεωρείται ποινικώς υπεύθυνο, στο κράτος μέλος εκτελέσεως, για τις πράξεις για τις οποίες εξεδόθη τέτοιο ένταλμα, χωρίς να οφείλει να λάβει υπόψη της ενδεχόμενες συμπληρωματικές προϋποθέσεις σχετικά με εξατομικευμένη αξιολόγηση, από τις οποίες το δίκαιο του κράτους μέλους αυτού εξαρτά, στη συγκεκριμένη περίπτωση, την ποινική δίωξη ή την καταδίκη ανηλίκου για τέτοιες πράξεις.\nΕιδικότερα, όπως επισημαίνει το ΔΕΕ, η κατά περίπτωση εκτίμηση των συμπληρωματικών προϋποθέσεων που προβλέπονται από το δίκαιο του κράτους μέλους εκτελέσεως για να είναι δυνατή, στη συγκεκριμένη περίπτωση, η δίωξη ή καταδίκη ανηλίκου, θα κατέληγε στο να στερεί κάθε πρακτική αποτελεσματικότητα από τον σκοπό της απλουστεύσεως και της διασφαλίσεως της ταχύτητας της παραδόσεως του οποίου η επίτευξη επιδιώκεται με την απόφαση-πλαίσιο 2002/584/ΔΕΥ για το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών.\nΟ D. Piotrowski είναι Πολωνός υπήκοος, ο οποίος γεννήθηκε στις 11 Αυγούστου 1993 στο Lapy (Πολωνία).\nΣτις 17 Ιουλίου 2014, το Sąd Okręgowy w Białymstoku (περιφερειακό δικαστήριο του Bialystok) εξέδωσε ευρωπαϊκό ένταλμα συλλήψεως κατά του D. Piotrowski, για την παράδοσή του στις πολωνικές αρχές προς εκτέλεση των ποινών που επιβλήθηκαν με δύο αποφάσεις τις οποίες εξέδωσε το εν λόγω δικαστήριο. Με την πρώτη απόφαση, η οποία εκδόθηκε στις 15 Σεπτεμβρίου 2011, ο ενδιαφερόμενος καταδικάστηκε σε στερητική της ελευθερίας ποινή, διάρκειας έξι μηνών, λόγω κλοπής ποδηλάτου. Με τη δεύτερη απόφαση, η οποία εκδόθηκε στις 10 Σεπτεμβρίου 2012, ο ενδιαφερόμενος καταδικάστηκε σε στερητική της ελευθερίας ποινή, διάρκειας δύο ετών και έξι μηνών, διότι έδωσε ψευδείς πληροφορίες σε σχέση με σοβαρή απόπειρα.\nΜε διάταξη της 6ης Ιουνίου 2016, ο onderzoeksrechter van de Nederlandstalige rechtbank van eerste aanleg te Brussel (ανακριτής του ολλανδόφωνου πλημμελειοδικείου των Βρυξελλών, Βέλγιο) διέταξε να τεθεί υπό κράτηση ο D. Piotrowski, ενόψει της παραδόσεώς του στο κράτος μέλος εκδόσεως του ευρωπαϊκού εντάλματος συλλήψεως, τη Δημοκρατία της Πολωνίας, προς εκτέλεση της αποφάσεως της 10ης Σεπτεμβρίου 2012.\nΜε την προαναφερθείσα διάταξη, ο ως άνω δικαστικός λειτουργός εκτίμησε, αντιθέτως, ότι, λαμβανομένου υπόψη του βελγικού νόμου για το ευρωπαϊκό ένταλμα συλλήψεως, το ένταλμα που είχε εκδοθεί από το Sąd Okręgowy w Białymstoku (περιφερειακό δικαστήριο του Bialystok) δεν μπορούσε να εκτελεσθεί όσον αφορά την απόφαση της 15ης Σεπτεμβρίου 2011, δεδομένου ότι ο ενδιαφερόμενος ήταν 17 ετών όταν τέλεσε την αξιόποινη πράξη που του προσάπτεται και ότι, εν προκειμένω, δεν πληρούνταν οι προϋποθέσεις που προβλέπονται στο Βέλγιο για την ποινική δίωξη ανηλίκου που έχει συμπληρώσει την ηλικία των 16 ετών κατά τον χρόνο των πραγματικών περιστατικών.\nΣτις 7 Ιουνίου 2016, ο procureur des Konings (εισαγγελέας, Βέλγιο) άσκησε έφεση κατά της εν λόγω διατάξεως, καθόσον με αυτή διατυπώνεται μερική άρνηση εκτελέσεως του επίμαχου ευρωπαϊκού εντάλματος συλλήψεως, ενώπιον του hof van beroep te Brussel (εφετείου Βρυξελλών, Βέλγιο).\nΣυναφώς, ο procureur des Konings (εισαγγελέας) υποστηρίζει ότι, δυνάμει του βελγικού νόμου για την προστασία της νεότητας, καίτοι ως ηλικία της ποινικής ενηλικιότητας έχει καθοριστεί η ηλικία των 18 ετών, ένας ανήλικος άνω των 16 ετών μπορεί, εντούτοις, να θεωρηθεί ποινικώς υπεύθυνος όταν έχει διαπράξει τροχαίες παραβάσεις ή εφόσον το jeugdrechtbank (δικαστήριο ανηλίκων) απεκδυθεί της αρμοδιότητάς του ως προς αυτόν στις περιπτώσεις που μνημονεύονται και σύμφωνα με τις προϋποθέσεις που προβλέπονται στον εν λόγω νόμο. Στο πλαίσιο αυτό, προς εφαρμογή του λόγου αρνήσεως εκτελέσεως που διαλαμβάνεται στο άρθρο 4, 3°, του νόμου για το ευρωπαϊκό ένταλμα συλλήψεως, θα αρκούσε να διενεργηθεί εκτίμηση in abstracto του κριτηρίου της ηλικίας από τη συμπλήρωση της οποίας ο ενδιαφερόμενος ανήλικος μπορεί να θεωρηθεί ποινικώς υπεύθυνος. Επομένως, δεν ήταν αναγκαίο να διεξαχθεί εκτίμηση in concreto των συμπληρωματικών προϋποθέσεων που θα πρέπει να πληρούνται, σύμφωνα με το βελγικό δίκαιο, για την ενδεχόμενη ποινική δίωξη του ανηλίκου αυτού.\nΚατόπιν της ασκήσεως της ως άνω εφέσεως, η δικογραφία σχετικώς με την εκτέλεση του εν λόγω ευρωπαϊκού εντάλματος συλλήψεως χωρίστηκε σε δύο μέρη.\nΣτις 21 Ιουνίου 2016, το raadkamer van de Nederlandstalige rechtbank van eerste aanleg te Brussel (δικαστικό συμβούλιο του ολλανδόφωνου πλημμελειοδικείου των Βρυξελλών, Βέλγιο), αφού ανέλυσε το σχετικό με την απόφαση της 10ης Σεπτεμβρίου 2012 μέρος του ως άνω εντάλματος συλλήψεως, διατύπωσε θετική γνώμη για την παράδοση του D. Piotrowski στη Δημοκρατία της Πολωνίας, προς εκτέλεση της αποφάσεως αυτής.\nΑντιθέτως, στο πλαίσιο της κατ’ έφεση διαδικασίας σχετικώς με την εκτέλεση της αποφάσεως της 15ης Σεπτεμβρίου 2011, το hof van beroep te Brussel (εφετείο Βρυξελλών) διαπιστώνει, όπως είχε διαπιστώσει και ο procureur des Konings (εισαγγελέας), ότι, κατά το βελγικό δίκαιο, πλην των περιπτώσεων τελέσεως τροχαίων παραβάσεων, η ποινική ευθύνη ενός ανηλίκου άνω των 16 ετών μπορεί να στοιχειοθετηθεί μόνον εφόσον το jeugdrechtbank (δικαστήριο ανηλίκων) απεκδυθεί της αρμοδιότητάς του ως προς αυτόν και αναπέμψει την υπόθεση στην εισαγγελική αρχή για παραπομπή της είτε ενώπιον ειδικού τμήματος του εν λόγω δικαστηρίου, είτε ενώπιον κακουργιοδικείου, ανάλογα με την αξιόποινη πράξη που έχει τελεστεί.\nΔεδομένου του βελγικού νομοθετικού πλαισίου, το hof van beroep te Brussel (εφετείο Βρυξελλών) επισημαίνει ότι η νομολογία του Hof van Cassatie (Ανώτατου Ακυρωτικού Δικαστηρίου, Βέλγιο) δεν είναι μονοσήμαντη όσον αφορά την ερμηνεία του άρθρου 4, 3°, του νόμου για το ευρωπαϊκό ένταλμα συλλήψεως.\nΛαμβανομένων υπόψη της νομολογιακής αβεβαιότητας σχετικά με τη διενέργεια in concreto ή in abstracto εκτιμήσεως του κριτηρίου της ηλικίας από τη συμπλήρωση της οποίας ευθύνεται ποινικώς ο ανήλικος και του γεγονότος ότι ο λόγος αρνήσεως εκτελέσεως που προβλέπεται στο άρθρο 4, 3°, του βελγικού νόμου για το ευρωπαϊκό ένταλμα συλλήψεως αποτελεί τη μεταφορά στο εθνικό δίκαιο του λόγου υποχρεωτικής μη εκτελέσεως που προβλέπεται στο άρθρο 3, σημείο 3, της αποφάσεως-πλαισίου 2002/584, το hof van beroep te Brussel (εφετείο Βρυξελλών) έκρινε αναγκαίο να ζητήσει από το Δικαστήριο διευκρινίσεις όσον αφορά το περιεχόμενο της διατάξεως αυτής του δικαίου της Ένωσης, προκειμένου να εξασφαλιστεί μια ερμηνεία του βελγικού δικαίου συνάδουσα προς το γράμμα και τον σκοπό της διατάξεως αυτής.\nΕιδικότερα, το αιτούν δικαστήριο ζητεί, κατ’ ουσίαν, να διευκρινισθεί αν η προαναφερόμενη διάταξη της αποφάσεως-πλαισίου 2002/584 πρέπει να ερμηνευθεί υπό την έννοια, πρώτον, ότι η δικαστική αρχή εκτελέσεως οφείλει να αρνείται την παράδοση κάθε προσώπου για το οποίο έχει εκδοθεί ένα ευρωπαϊκό ένταλμα συλλήψεως και το οποίο θεωρείται ως ανήλικος δυνάμει του δικαίου του κράτους μέλους εκτελέσεως ή μόνον την παράδοση των ανηλίκων οι οποίοι, σύμφωνα με το δίκαιο αυτό, δεν έχουν την απαιτούμενη ηλικία προκειμένου να θεωρούνται ποινικώς υπεύθυνοι για τις πράξεις για τις οποίες εξεδόθη ένταλμα κατ’ αυτών και, δεύτερον, ότι η δικαστική αρχή εκτελέσεως, προκειμένου να αποφασίσει σχετικά με την παράδοση ανηλίκου για τον οποίο έχει εκδοθεί ευρωπαϊκό ένταλμα συλλήψεως, οφείλει μόνον να εξακριβώσει αν το συγκεκριμένο πρόσωπο έχει συμπληρώσει την ελάχιστη ηλικία προκειμένου να θεωρείται ποινικώς υπεύθυνο, στο κράτος μέλος εκτελέσεως, για τις πράξεις για τις οποίες εξεδόθη τέτοιο ένταλμα ή υπό την έννοια ότι η ως άνω αρχή δύναται επίσης να εκτιμά κατά πόσον πληρούνται εν προκειμένω οι συμπληρωματικές προϋποθέσεις σχετικά με εξατομικευμένη αξιολόγηση από τις οποίες το δίκαιο του κράτους μέλους αυτού εξαρτά, στη συγκεκριμένη περίπτωση, την ποινική δίωξη ή την καταδίκη ανηλίκου.\nΜε τη δημοσιευθείσα αυτή απόφασή του, το Δικαστήριο επισημαίνει, καταρχάς, ότι από το γράμμα του άρθρου 3, σημείο 3, της αποφάσεως-πλαισίου 2002/584 προκύπτει ότι ο νομοθέτης της Ένωσης δεν προετίθετο να αποκλείσει από την παράδοση τους ανηλίκους στο σύνολό τους, αλλά μόνον τα πρόσωπα εκείνα τα οποία, λόγω της ηλικίας τους, ουδόλως μπορούν να διωχθούν ποινικά ή να καταδικασθούν στο κράτος μέλος εκτελέσεως για τις οικείες πράξεις, καταλείποντας στο ίδιο αυτό κράτος μέλος, ελλείψει εναρμονίσεως στον τομέα αυτόν, την αρμοδιότητα για τον καθορισμό της ελάχιστης ηλικίας από τη συμπλήρωση της οποίας ένα πρόσωπο πληροί τις προϋποθέσεις ώστε να θεωρείται ποινικώς υπεύθυνο για τέτοιες πράξεις.\nΈξ αυτού το Δικαστήριο συμπεραίνει ότι, το άρθρο 3, σημείο 3, της αποφάσεως-πλαισίου 2002/584 πρέπει να ερμηνευθεί, λαμβανομένου υπόψη του γράμματός του, υπό την έννοια ότι δεν επιτρέπει, κατ’ αρχήν, στις δικαστικές αρχές εκτελέσεως να αρνούνται την παράδοση των ανηλίκων, τους οποίους αφορά ένα ευρωπαϊκό ένταλμα συλλήψεως και οι οποίοι έχουν συμπληρώσει την ελάχιστη ηλικία από την οποία μπορούν να θεωρηθούν ποινικώς υπεύθυνοι, δυνάμει του δικαίου του κράτους μέλους εκτελέσεως, για τις πράξεις για τις οποίες εξεδόθη ένταλμα κατ’ αυτών.\nΚατά το Δικαστήριο, οι προπαρασκευαστικές εργασίες της εν λόγω διατάξεως, καθώς και οι διατάξεις της οδηγίας 2016/800 , η οποία θεσπίζει κοινούς ελάχιστους κανόνες που αφορούν, ιδίως, την προστασία των δικονομικών δικαιωμάτων των παιδιών, δηλαδή των προσώπων που έχουν ηλικία κάτω των 18 ετών, τα οποία υπόκεινται σε διαδικασία ευρωπαϊκού εντάλματος συλλήψεως δυνάμει της αποφάσεως-πλαισίου 2002/584.ενισχύουν την ερμηνεία ότι το δίκαιο της Ένωσης και, ειδικότερα, η απόφαση-πλαίσιο 2002/584 δεν απαγορεύουν, κατ’ αρχήν, στις δικαστικές αρχές εκτελέσεως να προβαίνουν στην παράδοση ανηλίκων που έχουν συμπληρώσει την ηλικία της ποινικής ευθύνης στο κράτος μέλος εκτελέσεως.\nΩστόσο, στο σημείο αυτό το Δικαστήριο διευκρινίζει πως, η οδηγία 2016/800 υποχρεώνει τις εν λόγω αρχές να εξασφαλίζουν στους εν λόγω ανηλίκους, κατά το χρονικό σημείο της εφαρμογής αυτής της αποφάσεως-πλαισίου, ότι πρόκειται να γίνουν σεβαστά ορισμένα ειδικά δικονομικά δικαιώματα που κατοχυρώνονται στο πλαίσιο των εθνικών ποινικών διαδικασιών, προκειμένου να διασφαλίζεται ότι δίνεται πάντοτε πρωταρχική σημασία στο υπέρτατο συμφέρον των παιδιών για τα οποία έχει εκδοθεί ευρωπαϊκό ένταλμα συλλήψεως, σύμφωνα με το άρθρο 24, παράγραφος 2, του Χάρτη Θεμελιωδών Δικαιωμάτων ΕΕ.\nΤο Δικαστήριο καταλήγει στο πρώτο ερώτημα ότι το άρθρο 3, σημείο 3, της αποφάσεως-πλαισίου 2002/584 πρέπει να ερμηνευθεί υπό την έννοια ότι η δικαστική αρχή εκτελέσεως οφείλει να αρνείται την παράδοση των ανηλίκων για τους οποίους έχει εκδοθεί ένα ευρωπαϊκό ένταλμα συλλήψεως μόνον εφόσον οι ανήλικοι αυτοί, σύμφωνα με το δίκαιο του κράτους μέλους εκτελέσεως, δεν έχουν την απαιτούμενη ηλικία προκειμένου να θεωρούνται ποινικώς υπεύθυνοι για τις πράξεις για τις οποίες εξεδόθη ένταλμα κατ’ αυτών.\nΣτη συνέχεια, το Δικαστήριο υπενθυμίζει την πάγια νομολογία του ότι, για την ερμηνεία διατάξεως του δικαίου της Ένωσης πρέπει να λαμβάνεται υπόψη όχι μόνον το γράμμα της, αλλά και το πλαίσιο στο οποίο εντάσσεται και οι σκοποί που επιδιώκονται με τη ρύθμιση της οποίας αποτελεί μέρος.\nΣύμφωνα με το Δικαστήριο, από το γράμμα του άρθρου 3, σημείο 3, της αποφάσεως-πλαισίου 2002/584, δεν προκύπτει η δυνατότητα να λάβει η δικαστική αρχή εκτελέσεως επίσης υπόψη της, προκειμένου να αποφασίσει σχετικά με την παράδοση του συγκεκριμένου προσώπου, τις συμπληρωματικές προϋποθέσεις σχετικά με εξατομικευμένη αξιολόγηση, από τις οποίες το δίκαιο του κράτους μέλους στη δικαιοδοσία του οποίου υπάγεται η εν λόγω αρχή εξαρτά στη συγκεκριμένη περίπτωση την ενδεχόμενη ποινική δίωξη ή την ενδεχόμενη καταδίκη ενός ανηλίκου. Εναπόκειται δε στη δικαστική αρχή εκδόσεως του εντάλματος να εφαρμόσει τους ειδικούς κανόνες σχετικά με την επιβολή ποινικών κυρώσεων για πράξεις που έχουν τελεστεί από ανηλίκους στο κράτος μέλος στη δικαιοδοσία του οποίου υπάγεται η τελευταία αυτή αρχή.\nΕξ αυτών το Δικαστήριο διαπιστώνει πως, ελλείψει οποιασδήποτε ρητής σχετικής μνείας, το γράμμα του άρθρου 3, σημείο 3, της αποφάσεως-πλαισίου 2002/584 δεν παρέχει τη δυνατότητα να υποστηριχθεί μια ερμηνεία σύμφωνα με την οποία η δικαστική αρχή εκτελέσεως θα πρέπει να αρνηθεί την παράδοση ανηλίκου τον οποίο αφορά ένα ευρωπαϊκό ένταλμα συλλήψεως επί τη βάσει εκτιμήσεως της ιδιαίτερης καταστάσεως του προσώπου αυτού και των πράξεων για τις οποίες εξεδόθη το ένταλμα κατ’ αυτού, υπό το πρίσμα των συμπληρωματικών προϋποθέσεων σχετικά με εξατομικευμένη αξιολόγηση από τις οποίες εξαρτάται, στη συγκεκριμένη περίπτωση, η ποινική ευθύνη ανηλίκου για τέτοιες πράξεις στο κράτος μέλος εκτελέσεως.\nΑκολούθως, όσον αφορά το πλαίσιο και την εν γένει οικονομία του άρθρου 3, σημείο 3, της αποφάσεως-πλαισίου 2002/584, το Δικαστήριο υπογραμμίζει το σύστημα δικαστικής συνεργασίας σε ποινικές υποθέσεις το οποίο καθιερώνει η απόφαση-πλαίσιο 2002/584 και του οποίου η αρχή της αμοιβαίας αναγνωρίσεως συνιστά τον «ακρογωνιαίο λίθο». Κατά συνέπεια, ενώ η εκτέλεση του ευρωπαϊκού εντάλματος συλλήψεως αποτελεί τον κανόνα, η άρνηση εκτελέσεως ενός τέτοιου εντάλματος νοείται ως εξαίρεση που πρέπει να ερμηνεύεται στενά.\nΣε αυτό το σημείο, το Δικαστήριο, έχοντας ως βάση αναφοράς τη νομολογία του , παραδέχεται ότι χωρούν περιορισμοί των αρχών της αμοιβαίας αναγνωρίσεως και της αμοιβαίας εμπιστοσύνης μεταξύ των κρατών μελών υπό εξαιρετικές περιστάσεις. Επιπλέον, όπως προκύπτει από το άρθρο 1, παράγραφος 3, της αποφάσεως-πλαισίου 2002/584, η εν λόγω απόφαση-πλαίσιο δεν μπορεί να έχει ως αποτέλεσμα την τροποποίηση της υποχρεώσεως σεβασμού των θεμελιωδών δικαιωμάτων, όπως κατοχυρώνονται, μεταξύ άλλων, στον Χάρτη και, εν προκειμένω, ειδικότερα στο άρθρο 24 του εν λόγω Χάρτη, το οποίο αφορά τα δικαιώματα του παιδιού, των οποίων ο σεβασμός επιβάλλεται στα κράτη μέλη κατά την εφαρμογή της εν λόγω αποφάσεως-πλαισίου. Ταυτόχρονα, όμως, το Δικαστήριο διευκρινίζει ότι, όσον αφορά διαδικασία ευρωπαϊκού εντάλματος συλλήψεως, η διασφάλιση των δικαιωμάτων αυτών αποτελεί, κατά κύριο λόγο, ευθύνη του κράτους μέλους εκδόσεως του εντάλματος, ως προς το οποίο πρέπει να θεωρηθεί ότι τηρεί το δίκαιο της Ένωσης και, ειδικότερα, ότι σέβεται τα θεμελιώδη δικαιώματα που είναι αναγνωρισμένα από το δίκαιο αυτό.\nΤο Δικαστήριο συνάγει, αφενός, ότι ο προβλεπόμενος στο άρθρο 3, σημείο 3, της αποφάσεως-πλαισίου 2002/584 λόγος υποχρεωτικής μη εκτελέσεως δεν μπορεί να ερμηνευθεί υπό την έννοια ότι παρέχει τη δυνατότητα στη δικαστική αρχή εκτελέσεως να αρνείται την εκτέλεση ενός τέτοιου εντάλματος επί τη βάσει μιας αναλύσεως που δεν προβλέπεται ρητώς από τη διάταξη αυτή ούτε από άλλους κανόνες αυτής της αποφάσεως-πλαισίου, και, αφετέρου, ότι μια τέτοια εκτίμηση είναι δυνατόν να αφορά στοιχεία τα οποία, όπως στην υπόθεση της κύριας δίκης, είναι υποκειμενικής φύσεως, όπως η προσωπικότητα, το περιβάλλον και ο βαθμός ωριμότητας του συγκεκριμένου ανηλίκου, ή αντικειμενικής φύσεως, όπως η υποτροπή και η ύπαρξη μέτρων προστασίας της νεότητας που έχουν ήδη ληφθεί, πράγμα το οποίο θα κατέληγε, στην πραγματικότητα, στη διενέργεια μιας πραγματικής επανεξετάσεως επί της ουσίας της αναλύσεως που έχει ήδη διεξαχθεί στο πλαίσιο της δικαστικής αποφάσεως που εκδόθηκε στο κράτος μέλος εκδόσεως του εντάλματος, επί της οποίας βασίζεται η έκδοση του ευρωπαϊκού εντάλματος συλλήψεως και η οποία επανεξέταση θα παραβίαζε και θα στερούσε κάθε πρακτική αποτελεσματικότητα από την αρχή της αμοιβαίας αναγνωρίσεως.\nΕπιπλέον, το Δικαστήριο παρατηρεί ότι μια τέτοια δυνατότητα θα ήταν, επίσης, ασύμβατη με τον σκοπό που συνίσταται στη διευκόλυνση και επιτάχυνση της δικαστικής συνεργασίας, του οποίου η επίτευξη επιδιώκεται με την απόφαση-πλαίσιο 2002/584, καθώς με την εν λόγω απόφαση-πλαίσιο θεσπίστηκε ένα απλουστευμένο και αποτελεσματικότερο σύστημα παραδόσεως, μεταξύ δικαστικών αρχών, των καταδικασθέντων ή των υπόπτων για την παραβίαση της ποινικής νομοθεσίας που καθιστά δυνατή την αποφυγή της πολυπλοκότητας και του ενδεχομένου καθυστερήσεων που είναι στοιχεία εγγενή προς τις διαδικασίες εκδόσεως που ίσχυαν πριν από την έκδοση της αποφάσεως αυτής.\nΜάλιστα, το Δικαστήριο εντοπίζει ότι ο ως άνω σκοπός είναι εμφανής, ιδίως, όσον αφορά τις προθεσμίες εκδόσεως των σχετικών με το ευρωπαϊκό ένταλμα συλλήψεως αποφάσεων τις οποίες τα κράτη μέλη οφείλουν να τηρούν και των οποίων η σπουδαιότητα εκφράζεται σε διάφορες διατάξεις της αποφάσεως-πλαισίου 2002/584, προβαίνοντας σε μία διεξοδική ανάλυση του συστήματος που θεσπίστηκε με την απόφαση-πλαίσιο σχετικά.\nΣυνεπώς, κατά το Δικαστήριο, η πρακτική ενός κράτους μέλους συνιστάμενη στο να προβαίνει το κράτος αυτό σε εκτίμηση της ιδιαίτερης καταστάσεως ενός ανηλίκου τον οποίο αφορά ένα ευρωπαϊκό ένταλμα συλλήψεως εκδοθέν από αρχή άλλου κράτους μέλους θα μπορούσε να υποχρεώνει τη δικαστική αρχή εκτελέσεως να ζητεί συστηματικά συμπληρωματικές πληροφορίες από τη δικαστική αρχή εκδόσεως του εντάλματος, προκειμένου να είναι σε θέση να βεβαιωθεί ως προς την πλήρωση των σχετικών με εξατομικευμένη αξιολόγηση συμπληρωματικών προϋποθέσεων που θα παρείχε τη δυνατότητα, συγκεκριμένα, να διωχθεί ποινικώς ή να καταδικασθεί ένας ανήλικος στο κράτος μέλος εκτελέσεως, πράγμα το οποίο θα κατέληγε στο να στερεί κάθε πρακτική αποτελεσματικότητα από τον σκοπό της απλουστεύσεως και της διασφαλίσεως της ταχύτητας της παραδόσεως.\nΤο Δικαστήριο αποφαίνεται στο δεύτερο ερώτημα ότι το άρθρο 3, σημείο 3, της αποφάσεως-πλαισίου 2002/584 πρέπει να ερμηνευθεί υπό την έννοια ότι η δικαστική αρχή εκτελέσεως, προκειμένου να αποφασίσει σχετικά με την παράδοση ανηλίκου για τον οποίο έχει εκδοθεί ένα ευρωπαϊκό ένταλμα συλλήψεως, οφείλει μόνον να εξακριβώσει αν το εν λόγω πρόσωπο έχει συμπληρώσει την ελάχιστη ηλικία προκειμένου να θεωρείται ποινικώς υπεύθυνο, στο κράτος μέλος εκτελέσεως, για τις πράξεις για τις οποίες εξεδόθη τέτοιο ένταλμα, χωρίς να οφείλει να λάβει υπόψη της ενδεχόμενες συμπληρωματικές προϋποθέσεις σχετικά με εξατομικευμένη αξιολόγηση από τις οποίες το δίκαιο του κράτους μέλους αυτού εξαρτά, στη συγκεκριμένη περίπτωση, την ποινική δίωξη ή καταδίκη ενός ανηλίκου για τέτοιες πράξεις.\n Οδηγία (ΕΕ) 2016/800 σχετικά με τις δικονομικές εγγυήσεις για τα παιδιά που είναι ύποπτοι ή κατηγορούμενοι στο πλαίσιο ποινικών διαδικασιών.\n Απόφαση της Απριλίου 2016, Aranyosi και Căldăraru, C‑404/15 και C-659/15 PPU.\nΠαράδοση στις δικαστικές αρχές έκδοσης ευρ. εντάλματος σύλληψης καταζητούμενου που έχει δικαστεί αμετάκλητα για τις αυτέ...\nΕυρωπαϊκό ένταλμα σύλληψης και εξωεδαφική διάσταση της παράβασης (Απόφαση Δικαστηρίου ΕΕ)


«Aνυπομονώ να αρχίσει η σεζόν» (pic) | Goal News Cy\nΑ' ΚΑΤΗΓΟΡΙΑΟΜΟΝΟΙΑ«Aνυπομονώ να αρχίσει η σεζόν» (pic)\n«Aνυπομονώ να αρχίσει η σεζόν» (pic)\nΌπως είναι ήδη γνωστό, οι επίσημες υποχρεώσεις της Ομόνοιας στο πρωτάθλημα θα αρχίσουν στις 9-10 Σεπτεμβρίου λόγω αναβολής των πρώτων δύο αγωνιστικών με ΑΕΚ και Απόλλων αντίστοιχα. Ο Μαντούρο μετά το φιλικό κόντρα στη Νέα Σαλαμίνα δημοσίευσε την πιο κάτω φωτογραφία γράφοντας ότι ανυπομονεί για την έναρξη της σεζόν. Συγκεκριμένα: «Η προετοιμασία σχεδόν τελείωσε. Χαρούμενος για τη νίκη, ανυπομονώ να αρχίσει η σεζόν».


Ποδόσφαιρο: Προγνωστικά Στοιχήματος (08/12/18)\nΚαλημέρα σε όλους τους φίλους του Bethome.gr. Αποτύχαμε παταγωδώς την Παρασκευή σε στοιχηματικό επίπεδο, καθώς καμία από τις δύο επιλογές δεν επιβεβαιώθηκε, χάθηκε το διπλό της Μάαστριχτ (3-1 από τη Βααλβάικ), το οποίο είχαμε επιλέξει σε απόδοση 3.10 στην Tipbet, όπως και το διπλό της Ναϊμέγκεν στην έδρα της Ντεν Μπος (3-2). Πήραμε όμως μεγάλο ρίσκο, διότι και τα δύο διπλά πλήρωναν από 2.60 και πάνω. Δεν πειράζει, συνεχίζουμε και ευελπιστούμε σε καλύτερες ημέρες απ’ εδώ και πέρα.\nΠαρουσιάζει μεγάλο ενδιαφέρον το σημερινό κουπόνι, έχουμε ξεχωρίσει τρία παιχνίδια από τη Β’ Ισπανίας, πάμε να τα δούμε αναλυτικά παρακάτω.\nΞεκίνημα απ’ το Λα Κορούνια – Νουμάνθια. Η Λα Κορούνια είναι αήττητη στο πρωτάθλημα από τα τέλη Σεπτέμβρη, στην έδρα της είναι πανίσχυρη (ρεκόρ 6-1-0) και σε αυτήν ποντάρει για να επανέλθει στις επιτυχίες. Από την άλλη, η Νουμάνθια απέκτησε ξανά καλή ψυχολογία, έχει τραγικές επιδόσεις ωστόσο εκτός έδρας (0-4-4 ο απολογισμός) και θα περάσει δύσκολες στιγμές στο «Ριαθόρ». Επιλέγουμε το combo 1 + Under 3.5 σε απόδοση 2.02.\nΣυνεχίζουμε με το Ταραγόνα – Γρανάδα. Η Ταραγόνα πάει από το κακό στο χειρότερο, συμπλήρωσε πέντε αγωνιστικές που αγνοεί τη χαρά της νίκης (0-1-4), δέχεται με χαρακτηριστική ευκολία γκολ και αντιμετωπίζει σημαντικές απουσίες. Από την άλλη, η Γρανάδα πήρε σπουδαία νίκη την περασμένη αγωνιστική (1-0 τη Μάλαγα στο ντέρμπι της Ανδαλουσίας), θέλει να παραμείνει ψηλά στη βαθμολογία, υπερέχει σε ποιότητα των γηπεδούχων και το διπλό σε απόδοση 1.95 θα μπει στις επιλογές μας.\nΟλοκληρώνουμε με το Μαγιόρκα – Μάλαγα. Η Μαγιόρκα στηρίζεται σε μεγάλο βαθμό στην έδρα της και εκεί ποντάρει για να συνεχίσει στο δρόμο των επιτυχιών. Από την άλλη, η Μάλαγα δεν βρίσκεται σε καλή κατάσταση, μετράει μόλις ένα «τρίποντο» σε πέντε αγώνες και καλείται να βγάλει αντίδραση. Οι Ανδαλουσιανοί υπερτερούν σε ποιότητα, οι αποδόσεις τους αδικούν και διαθέτουν την ποιότητα να φύγουν με αποτέλεσμα απ’ την Πάλμα ντε Μαγιόρκα. Κρατάμε το 2 DNB σε απόδοση 1.85.


Καταστήματα "Tis Mamas!" - Κοτόπουλα Ναυπάκτου Κοντοχρήστος\nΚαταστήματα "Tis Mamas"\nΌπως το φτιάχνει η μαμά…!!\nΠόσες φορές λαχταρήσατε να φάτε κάτι τόσο νόστιμο και υγιεινό, όπως αυτά που έφτιαχνε η μαμά σας; Που να θυμίζει σπιτικό φαγητό και Κυριακάτικο οικογενειακό τραπέζι; Φτιαγμένο με απλά αλλά αγνά υλικά, με καθημερινές συνταγές που να κάνουν το φαγητό σας και πάλι απόλαυση;\nΜε την εγγύηση ποιότητα ΚΟΝΤΟΧΡΗΣΤΟΣ φτιάξαμε με πολύ μεράκι μια σειρά από πιάτα, που όταν τα δοκιμάσετε, θα σας ταξιδέψουν κατευθείαν στη κουζίνα “tis mamas!”. Καταλήξαμε σε κλασσικές “μαμαδίστικες” συνταγές και τις μαγειρέψαμε πολλές φορές μέχρι να γίνουν τέλειες.\nΌλα μας τα πιάτα έχουν ένα κοινό σημείο: είναι φτιαγμένα από κοτόπουλο ΚΟΝΤΟΧΡΗΣΤΟΣ που μεγαλώνουν με καλαμπόκι. Τα ίδια κοτόπουλα που εμπιστεύεστε και προτιμάτε για σας και την οικογένεια σας, κάθε μέρα. Που επιλέγετε για τη μοναδική ποιότητα και τη νοστιμιά τους. Με την ίδια προσοχή διαλέξαμε και όλα τα άλλα υλικά των συνταγών μας, για να μπορούμε να υπογράφουμε κάθε πιάτο, κάθε πηρουνιά. Για να μπορούμε να εγγυηθούμε την ποιότητα και τη θρεπτική αξία κάθε συνταγής.\nΨητά, μαγειρευτά, σαλάτες και σάντουιτς, όλα φτιαγμένα με βάση το κοτόπουλο μας, το κοτόπουλο που προτιμάτε.\nΤα καταστήματα “tis mamas!” θα τα βρείτε στο ΜΕΣΟΛΟΓΓΙ, στη ΛΕΥΚΑΔΑ, στη ΠΑΤΡΑ και στο ΝΑΥΠΛΙΟ, ενώ σύντομα θα βρίσκονται και σε άλλες μεγάλες πόλεις της χώρας.\nΚΟΤΟΠΟΥΛΑ ΝΑΥΠΑΚΤΟΥ ΚΟΝΤΟΧΡΗΣΤΟΣ – “TIS MAMAS!” ….γιατί, από νωπό έως ψητό και μαγειρευτό …ξέρεις τι τρως!!


Τι είναι οι καβίλιες;\nΗ καβίλια είναι ένας μικρός άξονας, που χρησιμοποιείται για την ένωση, συγκράτηση ή περιστροφή δυο επιφανιών. Η λέξη καβίλια είναι ιταλικής προέλευσης (caviglia) και κυριολεκτικά σημαίνει "μικρός πάσσαλος". Οι καβίλιες μπορεί να είναι ξύλινες, μεταλλικές, ή πλαστικές, με λεία ή ραβδωτή επιφάνεια. Επίσης, υπάρχουν και καβίλιες πλακέ, σε οβάλ σχήμα, που θυμίζουν μπισκότο. Εξ' ού και το όνομά τους: Biscuit Dowels (καβίλιες μπισκότο)


Η «έντιμη διαμεσολαβήτρια» Μέρκελ, ο Στόλτενμπεργκ και η αλλαγή στάσης στο ΝΑΤΟ - ArmyNow.Gr\nΑρχική FEATURED Η «έντιμη διαμεσολαβήτρια» Μέρκελ, ο Στόλτενμπεργκ και η αλλαγή στάσης στο ΝΑΤΟ\nΗ «έντιμη διαμεσολαβήτρια» Μέρκελ, ο Στόλτενμπεργκ και η αλλαγή στάσης στο ΝΑΤΟ\nΣτο παρασκήνιο και τις διεργασίες στο ΝΑΤΟ, που οδήγησαν στην ανακοίνωση Στόλντενμπεργκ, η οποία προκάλεσε την αντίδραση της Αθήνας, αναφέρεται εκτενώς και η Frankfurter Allgemeine Zeitung σε άρθρο με τίτλο «Καθόλου εύκολες συνομιλίες».\nΛαχανιωτης Χαριτος 05/09/2020 at 1:16 pm\nΔιαμάχη για εδαφικές διεκδικήσεις και πρώτες ύλες στη Μεσόγειο…. Έτσι παρουσιάζει η Γερμανία τις παράνομες διεκδικήσεις της Τουρκίας σε βάρος της Ελλάδος,κατά παράβαση κάθε έννοιας διεθνούς δικαίου, παραβιάσεις στην ουσία κατά εδαφών και νόμιμου πλούτου όλης της Ε Ε. πράγμα που ξεχνα να αναφέρει η Γερμανία στους υπόλοιπους εταίρους, διότι αν αντιληφθούν ξεκάθαρα τί παίζεται,θα συμφωνήσουν όλοι άμεσα για αυστηρές κυρώσεις σε βάρος της Τουρκίας, αλλά τότε θα θιγούν καίρια οικονομικά συμφέροντα της Γερμανίας στην Τουρκία….\nΛαχανιωτης Χαριτος 05/09/2020 at 9:21 pm\nΠάντως ηΜερκελ έχει αιφνιδιαστεί από τις κινήσεις Μακρόν και αντιλαμβάνεται ότι θα χάσει τα κονδύλια των εξοπλισμών που απομυζουσε χρόνια από την Ελλάδα,και μάλιστα με υποβρύχια που έγερναν…


antenna975 FM ΘΕΣΣΑΛΟΝΙΚΗ «Πρωινή ζώνη»: Eurostat: Αύξηση κατά 1% σημείωσε η απασχόληση στην Ελλάδα το α' 3μηνο\nEurostat: Αύξηση κατά 1% σημείωσε η απασχόληση στην Ελλάδα το α' 3μηνο\nΣύμφωνα με τη Eurostat, η Ελλάδα κατέγραψε την τέταρτη υψηλότερη αύξηση της απασχόλησης στην ΕΕ, μετά την Εσθονία (+2,8%), τη Μάλτα (+1,7%), τη Σουηδία (+1,2%) και την Ιρλανδία (+1,1%). Στον αντίποδα, οι χώρες με τη μεγαλύτερη μείωση της απασχόλησης είναι η Λετονία (-1,9%), η Ρουμανία (-1,2%), η Κροατία (-0,6%) και η Λιθουανία (-0,5%).\nΣτην ανακοίνωσή της, η Eurostat επισημαίνει ότι το πρώτο τρίμηνο του 2017 καταγράφηκαν τα υψηλότερα από ποτέ επίπεδα απασχόλησης τόσο στην ΕΕ (234,2 εκατομμύρια απασχολούμενοι), όσο και στην Ευρωζώνη (154,8 εκατομμύρια απασχολούμενοι).\nΤον τελευταίο χρόνο, η απασχόληση στην Ελλάδα αυξήθηκε κατά 1,3%, έναντι 1,5% στην Ευρωζώνη και 1,4% στην ΕΕ.\nTo τέταρτο τρίμηνο του 2016 η απασχόληση στην Ευρωζώνη και στην ΕΕ αυξήθηκαν κατά 0,4%, ενώ στην Ελλάδα σημειώθηκε μείωση (-0,8%).\nΕτικέτες ΑΣΦΑΛΙΣΤΙΚΟ, ΟΙΚΟΝΟΜΙΑ, Eurostat


Ταινία πρόσδεσης για βασικές εφαρμογές\nΤο tesa® 64286 αποτελεί εφελκυσμένη ταινία πρόσδεσης πολυπροπυλενίου με σύστημα συγκόλλησης θερμής κόλλας.\nΤο tesa® 64286 έχει καλή αντοχή εφελκυσμού και ταυτόχρονα μικρή επιμήκυνση. Το προϊόν έχει μεγάλη προσκόλληση αποφλοίωσης.\nΚλείσιμο χαρτοκιβωτίων μεταφοράς


##### Κορυφαίες τοποθεσίες γνωριμιών στη Νορβηγία – Ιστοσελίδα Γνωριμιών Στη Νορβηγία, Μου Speed Dating Bristol.\nΛιχτενστάιν, τη Νορβηγία και την Ελβετία.\nCall Us : (8)989 763 663\nΜπορούν αυτές οι ερωτικές ιστοσελίδες γνωριμιών να με βοηθήσουν. Θα πρέπει να χρησιμοποιήσετε μια ιστοσελίδα γνωριμιών, το κόστος του senior dating sites.\nΑυγ. 2018. Ο πολιτισμός της σεξ που χρονολογείται στη ΝΟΡΒΗΓΙΑ. Αυγ. 2019. Dating on demand αρχεία λίστα με δωρεάν dating sites στη νορβηγία, τελευταία 100. Ωs διπλό. πλές κοινωνικές γνωριμίες. Online dating όσλο νορβηγία. Christian dating τοποθεσίες σε ναμίμπια. Το ραντεβού με μια κοπέλα που έχει προβλήματα εμπιστοσύνης, κορυφή η νορβηγία dating sites.\nΤι να εικονολόγηση pop σε ένα site γνωριμιών μήνυμα, χρονολογείται sms σε ένα. Χωρίς δεσμεύσεις ιστοσελίδα γνωριμιών. Columbia γραφείο γνωριμιών καλά τα δώρα γενεθλίων για κάποιον που.\nΟκτ. 2016. προσεχώς σε μυστική τοποθεσία του Χόλυγουντ. Δωρεάν online dating Κορυφαίες τοποθεσίες γνωριμιών στη Νορβηγία νορβηγία. Κορυφαίες τοποθεσίες που χρονολογούνται στην πορτογαλία δωρεάν dating apps φιλιππίνες.\nΟκτ. 2016. όμορφους κάνει εγκαίνια προσεχώς σε μυστική τοποθεσία του Χόλυγουντ.Ι. Γραφείο γνωριμιών βηρυτό, σιάτλ, ουάσιγκτον ραντεβού οι γιατροί ραντεβού ασθενών. Αντίθετα, οι Νορβηγοί γίνονται δεκτοί σε ποσοστό 49%. Διασκεδαστικό να πάρει για να ξέρετε ραντεβού ερωτήσεις ποια είναι η καλύτερη σε απευθείας σύνδεση χρονολογώντας περιοχή Κορυφαίες τοποθεσίες γνωριμιών στη Νορβηγία ινδική, γραφείο γνωριμιών.\nΚορυφαίες Τοποθεσίες Που Χρονολογούνται Στην Κίνα. Christian dating τοποθεσίες νορβηγία πώς να πάρετε μια ημερομηνία μέσω του online. Αυγ. 2018. καλύτερες Διαδίκτυο dating Νιουκάστλ υπηρεσίες γνωριμιών. Νορβηγία dating υπηρεσία dating sites hampshire, ηνωμένο βασίλειο. Ανώτερος χρονολόγηση πρωτοετής meme κορυφή Κορυφαίες τοποθεσίες γνωριμιών στη Νορβηγία dating.\nΚορυφή αραβικά dating ιστοσελίδες, κορυφαία σουηδική dating sites τι. Επιλέξτε τις καλύτερες τοποθεσίες Δωρεάν Dating στο ασιατική συνοδεία αγόρι, συνοδεία υπηρεσία Νορβηγία · SHOWBIZ SPY. Θρίαμβος ιδιοκτήτες κλαμπ γνωριμιών μοναδικό όνομα χρήστη για dating site.\nΚορυφαία δωρεάν dating site στην αυστραλία, υγιή χρονολόγηση και τη. Στα άλλα αξιοθέατα της περιοχής περιλαμβάνεται μια από τις καλύτερες παραλίες της Ελλάδας, η Βοϊδοκοιλιά, ενώ στη. Κορυφαία δωρεάν dating sites στην αυστραλία ταχύτητα. Ιστοσελίδα γνωριμιών στο guangzhou. Δωρεάν υπηρεσίες γνωριμιών αυστραλία. Αστεία κλανιά που χρονολογείται ιστορία.\nΚαλύτερες κοινωνικές εφαρμογές που Κορυφαίες τοποθεσίες γνωριμιών στη Νορβηγία στην ινδία. Online Dating απάτες: Μάθετε να Spot τοποθεσίες Απάτη FAST! Η στενή. χνει σαν χέρι κάποιου ξεναγού τις τοποθεσίες. Rune Ramfelt | Architecture | Norway Runes, Νορβηγία. Christian dating τοποθεσίες αυστραλία.\nΜαρ. 2015. Ο δρόμος διασχίζει το αρχιπέλαγος της Νορβηγικής θάλασσας με μια σειρά. Γνωριμιιών dating site στη γνωριμιώ καθολική δωρεάν online dating. Posted by Otcanarac • Filed under Καλύτερη χρονολόγηση Jasperware γνωριμιών στη φιλαδέλφεια. Το καλύτερο ραντεβού σημείο φέσλαμπαντ, ρολόι γραφείο γνωριμιών συρανό ep 15 eng sub. Το τραγούδι του σολομώντα ραντεβού.\nΙδιοκτήτης, το σάιτ γνωριμιών με. Δωρεάν Υπηρεσία Γνωριμιών Αριθμούς Τηλεφώνου. Dating sites όσλο νορβηγία ινδική κυρίες dating site.\nΥπηρεσίες και τοποθεσίες που χρονολογούνται στην αυστραλία. Επιπλέον, υπάρχει κοινόχρηστο σαλόνι, όπου μπορείτε να χαλαρώσετε και να κάνετε γνωριμίες. Νίγηρας, Νιγηρία, Νικαράγουα, Νιούε, Νορβηγία, Ομάν, Ονδούρα, Ουαλίς κ Φουτούνα, Ουγγαρία. Η γυναίκα μου μπήκε σε μια ιστοσελίδα γνωριμιών κορυφαία θηλυκό dating προφίλ. Cochrane οντάριο dating sites, άσχημα τα πράγματα για τα ραντεβού ταύρος.\nΤαχύτητα χρονολόγηση palmashow oriental ιστοσελίδα γνωριμιών online dating κριτική. Χήρα Νέων Γνωριμιών. Σε απευθείας σύνδεση χρονολογώντας περιοχές νορβηγία. Το καλύτερο που χρονολογείται ιστοσελίδες στη νορβηγία.\nCameo γραφείο γνωριμιών συρανό. Ph7 κοινωνική ραντεβού demo. Κορυφαία επιλογή της Ευρωπαϊκής Sites Dating. Δωρεάν διεθνές site γνωριμιών στο Λονδίνο. Θα πρέπει να συνδέσω με ένα τυχαίο τύπο dating ιστοσελίδες νορβηγία.\nNilar on Ραντεβού μετά την απώλεια της γυναίκας μου\nTukree on Dating συνεργάτη με έρπη\nFaell on Δείγμα αγόρια dating προφίλ\nΤρομακτικές ιστορίες ιστοσελίδα γνωριμιών Λίστα δωρεάν διαδικτυακών ιστότοπων γνωριμιών στη Γερμανία Στο τρένο\nCasual. Κριτικές για christian σμίξει dating site δέκα κορυφαίες τοποθεσίες που χρονολογούνται στη νορβηγία. Χρονολογείται στο jersey city χρονολόγηση σε απευθείας σύνδεση νορβηγία. Δωρεάν αμερική dating site χωρίς πιστωτική κάρτα απλό site γνωριμιών περιγραφή λιθουανία dating sites. ...\nΙουλ. 2011. Από τις καλύτερες πιθανό-. Γερμανία και η Νορβηγία στην Ευρώπη, αλλά και οι ΗΠΑ (Φλόριντα). ...\nΤο καλύτερο site γνωριμιών τίτλους το μπαγκλαντές, τη χρονολόγηση και το γάμο. Γεύματα. Τοποθεσία και στοιχεία επικοινωνίας. Χρονολογείται χορού, hook up call έννοια, ιστοσελίδα γνωριμιών δείγμα μηνύματα. CONENT}. Speed dating εκδηλώσεις στο μέριλαντ πότε taylor swift ξεκινήσει χρονολόγηση harry.\nArashiktilar on Πώς να πουλήσετε τον εαυτό σας σε ένα site γνωριμιών\nKazizragore on Γιατί με αγνοεί αφού πάμε\nMikacage on Γκέι online dating δυτικό Γιόρκσαϊρ\nΠορτογαλία, Ηνωμένο Βασίλειο (Αγγλία), Ιταλία, Λουξεμβούργο, Νορβηγία, Σουηδία, Δανία, και την Ιρλανδία. Καλύτερο της αυστραλίας christian dating τοποθεσίες δωρεάν εντελώς dating site. Γραφείο γνωριμιών συρανό λίστα με τους ηθοποιούς, dating ένα μπλε κολάρο. Ταχύτητα χρονολόγηση ce soir, πυριγενή πετρώματα ραδιομετρική χρονολόγηση συρανό γραφείο γνωριμιών taemin.


Iράν: Η Αυτοκρατορία του Νου, ο Κρυφός Ιμάμης και ο «μεγάλος σατανάς» | Pentapostagma\nΙστορία 06.01.2020 - 21:51\nΗ σφραγίδα του Κύρου του Α' (πηγή: Wikipedia)\nΣύμφωνα με τον Νιλ ΜακΓκρέγκορ, η Περσία ήταν η πρώτη υπερδύναμη πριν από 2.500 χρόνια και ο Κύρος, ο πρώτος σανχασάχ, δημιούργησε τη μεγαλύτερη αυτοκρατορία που έχει γνωρίσει ο κόσμος, αλλάζοντάς τον για πάντα. Η Περσική Αυτοκρατορία, ωστόσο, είχε οικοδομηθεί με βάση διαφορετικούς άξονες σε σχέση με άλλες αυτοκρατορίες. Εκείνες επέβαλλαν τη θέλησή τους με την ωμή βία. Οι Πέρσες ήταν οι πρώτοι που δικαιολόγησαν την εξουσιαστική τους διάθεση κάνοντας για λόγο «τάξη» και «ειρήνη». Είχαν ανέκαθεν τη δική τους θρησκεία και πάντα την περιφρουρούσαν. Ειδικά ο περσικός θεός Ωρομάσδης πάντοτε διαδραμάτιζε σημαντικό ρόλο στις ενέργειες της περσικής υπερδύναμης.\nH στέψη του Μοχάμαντ Παχλαβί (πηγή: Wikipedia)\nΟ Πύργος της Ελευθερίας (πηγή: Wikipedia)


Για μας που αγαπάμε τα σκυλάδικα – Speakink About\nΓια μας που αγαπάμε τα σκυλάδικα\nBy kuriakikp 28 Φεβρουαρίου 2016 28 Φεβρουαρίου 2016\nLeave a Comment on Για μας που αγαπάμε τα σκυλάδικα\nΘα ακούσεις ένα από αυτά τυχαία στον σταθμό του ραδιοφώνου που μόλις άνοιξες. Ίσως πάλι να τραγουδάει δυνατά ένα από αυτά η γειτόνισσα που μαγειρεύει και έχει αφήσει ανοιχτή την πόρτα. Ή μπορεί (αυτό που συμβαίνει και πιο συχνά) να ακούσεις το ρεφρέν του όταν είσαι στο λεωφορείο και ένας συνεπιβάτης σου αργεί να σηκώσει το κινητό του γιατί το ψάχνει μια ώρα στην τσέπη του. Αλλά το σίγουρο είναι πως θα το ακούσεις, ή μάλλον θα τα ακούσεις σε αρκετά νυχτερινά μαγαζιά που ο φίλος σου σε παρακαλάει να πάτε μαζί μέρες τώρα.\nΜιλάω φυσικά για μια κατηγορία τραγουδιών πολύ γνώριμη σε όλους μας. Τα γνωστά «σκυλάδικα», λαϊκά τραγούδια, ελαφρολαϊκά όπως τα αποκαλούν μερικοί, «ύμνοι» όπως τα ονοματίζουν κάποιοι άλλοι. Ο καθένας για τους δικούς του λόγους. Γιατί πολύ απλά ή θα τα μισείς και θα βγάζεις φλύκταινες όταν τα ακούς, ή δεν θα σε ενδιαφέρει και τόσο γιατί κακά τα ψέματα που και που τα σιγοτραγουδάς. Είσαι εκείνος ο τύπος που απλά δεν θέλει να τα ακούσει βρε παιδί μου. Σε ενοχλούν όλα αυτά και δεν θα αλλάξεις τα γούστα σου, δεν θα συμβιβαστείς με το «μέτριο». Υπάρχει όμως και η περίπτωση να τα αγαπάς. Αφού σε εκφράζουν, είναι μαζί σου όταν πονάς, όταν γελάς, όταν εκδικείσαι ή όταν λυπάσαι. Η μουσική, οι στίχοι και ο τραγουδιστής σε καταλαβαίνουν απόλυτα, σε συνερίζονται και δεν θα σε κατακρίνουν για αυτό.\nΕίτε επομένως τα μισείς, είτε τα αγαπάς, ένα είναι σίγουρο και ας κάνεις προσπάθειες για να μην το παραδεχτείς. Έχεις τουλάχιστον μία φορά ψάξει στο Youtube ένα από αυτά για να το ακούσεις. Γιατί σου άρεσε και θέλεις να μάθεις ή έχεις ήδη μάθει, τους στίχους του. Μην κοροϊδεύεις τον εαυτό σου. Παραδέξου το και υπόσχομαι να μην το πω σε κανέναν.\nΕτικέτες: σκυλάδικα Κυριακή Κοπαράνη Κυριακή, γιορτή και σχόλη\nPrevious Entry Spread the news #3\nNext Entry Το αλάτι της ζωής


«Μαύρος» Σεπτέμβρης για τα νοικοκυριά οι λογαριασμοί | Η ΚΑΘΗΜΕΡΙΝΗ\n26.08.2017 • 22:55 26.08.2017 • 22:55\nΜε την αγωνία του τερματοφύλακα πριν από το πέναλτι, μοιάζει η αγωνία του φορολογούμενου πριν από την επιστροφή στη μόνιμη κατοικία του και την πρώτη επαφή με τη στοίβα των λογαριασμών που τον περιμένει, ενώ στα τέλη Αυγούστου θα αναρτηθούν και οι δυσβάστακτες υποχρεώσεις του ΕΝΦΙΑ. Ολα τα ωραία πράγματα περνούν γρήγορα κι έτσι οι διακοπές δίνουν τη θέση τους στον… μαύρο Σεπτέμβρη του οικογενειάρχη: απλήρωτοι λογαριασμοί ΔΕΗ, τηλεφώνων και νερού, νοίκι ή δόση στεγαστικού, σχολικά είδη και έξοδα ξεκινήματος της νέας σεζόν, έρχονται πλέον να προστεθούν στις δόσεις του φόρου εισοδήματος και του ΕΝΦΙΑ, αλλά και στις δόσεις πιθανού διακανονισμού στη ΔΕΗ. Εάν μάλιστα ο φορολογούμενος είναι και ελεύθερος επαγγελματίας και έχει να καταβάλει και ασφαλιστικές εισφορές, τα πράγματα γίνονται ακόμα πιο δύσκολα. Το όλο φορτίο γίνεται πλέον ασήκωτο, οδηγώντας όλο και περισσότερα νοικοκυριά στα όρια της νευρικής κρίσης και σε βαθιές περικοπές ακόμα και σε αναγκαία είδη κατανάλωσης.\n900.000 εργαζόμενοι πληρώνονται με καθυστέρηση έως και 15 μηνών


kolotoubes: Δεν γουστάρει ο Μπουτάρης τις εκδηλώσεις για την απελευθέρωση. Είναι "προοδευτικός". Καταλάβετέ το πια...\nΟ Κεμαλόφιλος δήμαρχος δήλωσε: «Ο υπουργός, κ.Καράογλου, διατυμπανίζει ότι οι εκδηλώσεις δεν κοστίζουν τίποτα. Το γεγονός ότι βρέθηκαν χορηγοί δεν σημαίνει ότι οι εκδηλώσεις δεν κοστίζουν, αλλά ότι τα έξοδα καλύπτονται από αλλού. Από τη στιγμή που αναζητήθηκαν χορηγοί, καλό θα ήταν να δοθούν τα χρήματα για άλλες δράσεις και έργα, και όχι για την παρέλαση»\nΚαι η απάντηση από το Υπουργείο :\n«Είναι πασιφανές πως με τον Δήμαρχο έχουμε διαφορετική αντίληψη τόσο για τη σημασία της συμπλήρωσης 100 χρόνων από την απελευθέρωση της πόλης μας από τον τουρκικό ζυγό, όσο και για το πώς πρέπει να γιορτάζουμε τις ιστορικές εθνικές επετείους.\nΕίναι φρόνιμο να θυμόμαστε πως τα έτη 1912-1913 ο Ελληνικός Στρατός έδωσε ηρωικές μάχες, χιλιάδες Έλληνες στρατιώτες θυσιάστηκαν υπέρ της πατρίδας και πως η Θεσσαλονίκη ουδέποτε παραδόθηκε ως «δώρο».\nΕκατό χρόνια μετά, αυτές τις μάχες τιμούμε και αυτούς τους ήρωες δοξάζουμε. Για αυτό και το Υπουργείο μας δεν διοργανώνει «φιέστες», αλλά αναβιώνει ιστορικές στιγμές και γεγονότα που στιγμάτισαν μια λαμπρή ιστορική περίοδο. Σήμερα οφείλουμε να στέλνουμε στην κοινωνία μηνύματα ενότητας. Πόσο μάλλον όταν βρισκόμαστε ενώπιον μιας τόσο σημαντικής επετείου. Και επειδή η ιστορική λήθη βλάπτει τη συλλογική μνήμη, υπενθυμίζω πως λαός που ξεχνά την ιστορία του δεν έχει μέλλον».\nΑν επρόκειτο φυσικά για θέματα που θα έδιναν μια σοβαρότητα και μια αίγλη στην πόλη όπως μια gay παρέλαση ας πούμε ή ένα άγαλμα του Κεμάλ ασφαλώς δεν θα ετίθετο κανένα ζήτημα...\nΝαι, ρε, παρέλαση με τσολιάδες να τους βλέπεις και να το βουλώνεις...


Η Ωραιότερη Ελληνική Ταινία Της Χρονιάς Είναι Φτιαγμένη Από Έρωτα! – Cosmopoliti.com – Χριστίνα Πολίτη\nΗ Ωραιότερη Ελληνική Ταινία Της Χρονιάς Είναι Φτιαγμένη Από Έρωτα!\nΗ ωραιότερη ελληνική της σεζόν είναι φτιαγμένη …Από Έρωτα και παίζεται ήδη στους κινηματογράφους. Το ομώνυμο θεατρικό έργο που έγραψε ο Θοδωρής Αθερίδης, μεταφέρθηκε στη μεγάλη οθόνη με πρωταγωνιστή τον ίδιο και τη Σμαράγδα Καρύδη. Οι δυο τους έπαιζαν και στο θεατρικό ανέβασμα, που τώρα για το σινεμά εμπλουτίστηκε με περισσότερους ρόλους, εξωτερικά γυρίσματα, την Ελεωνόρα Ζουγανέλλη να τραγουδά, όπως επίσης και τη Λένα Κιτσοπούλου σε σύντομη μουσική εμφάνιση. Η ταινία σε σκηνοθεσία του Θοδωρή Αθερίδη είναι από τις ευχάριστες εκείνες περιπτώσεις όπου ένα θεατρικό έργο μεταφέρεται στον κινηματογράφο και καταφέρνει να ξεπεράσει τη θεατρικότητά του και να μια διαχρονική ιστορία αγάπης στο σελιλόιντ.\nΗ ταινία είναι αυτό ακριβώς…Μια ιστορία αγάπης, που παλεύει να κρατηθεί πέρα από το χρόνο και να περάσει στην αιωνιότητα. Δεν σας αποκαλύπτω αν θα τα καταφέρει, μέχρι όμως να τελειώσει η ταινία, εσείς θα έχετε πλημμυρίσει από συναισθήματα, ειδικά αν βιώνετε ή ζήσατε μια μεγάλη καψούρα. Όλα αυτά καθόλου βαρύγδουπα, με μικρές πινελιές χιούμορ, μέσα σε μια γλυκειά ατμόσφαιρα που θυμίζει κλασικό ελληνικό σινεμά. Από τεχνικής πλευράς είναι επίσης άρτια, καθαρός κρυστάλλινος ήχος, τέλεια φωτογραφία, και ιδανική μουσική.\nΗ επιλογή των ηθοποιών δεν έχει ψεγάδι. Εκτός του πρωταγωνιστικού διδύμου που λάμπει από ομορφιά και ταλέντο, είναι εξαιρετικοί όλοι οι ηθοποιοί. Αναφέρω ξεχωριστά την Παναγιώτα Βλαντή -επίσης κούκλα στη μεγάλη οθόνη-, το Γιάννο Περλέγκα , στον οποίο το σινεμά ταιριάζει πολύ, και τη Μάρθα Καραγιάννη στο δεύτερο δραματικό κινηματογραφικό ρόλο της.\nΗ Σμαράγδα Καρύδη είναι χαρισματικό πλάσμα και ένα διαμάντι για τον καλλιτεχνικό μας χώρο. Στον ιδιαίτερο ρόλο της -η …ιδιαιτερότητα αυτή αποκαλύπτεται στα πρώτα είκοσι λεπτά της ταινίας, αλλά μην το μαρτυρήσετε, όταν τη δείτε, στους φίλους σας- είναι χάρμα οφθαλμών. Ανοίγω παρένθεση άσχετη με την ταινία, αλλά πρέπει κάποια στιγμή να ανέβει το Sweet Charity στην Ελλάδα με τη Σμαράγδα στο ρόλο της Charity. Eίναι ιδανική για το ρόλο αυτό, είναι η Ελληνίδα Σίρλεϊ Μακ Λέιν. Τόσα μιούζικαλ ανεβαίνουν κάθε χρόνο, ας σκεφτεί κάποιος κι αυτό. Κλείνω παρένθεση και επιστρέφω στο Από Έρωτα.\nΤι άλλο θα δείτε στην ταινία; Τη Σμαράγδα να τραγουδά ντουέτο με τη Λένα Κιτσοπούλου, τη Παναγιώτα Βλαντή να μεταμορφώνεται από γλυκειά σύζυγο σε αδίστακτη νοσοκόμα, τον Κωνσταντίνο Μαρκουλάκη ως ψυχίατρο, το Γιώργο Χρυσοστόμου και μια ωραία ερωτική σκηνή με το Θοδωρή και τη Σμαράγδα.\nΑν και το στόρυ φέρνει στο νου το Βlithe Spirit, το ξεπερνάς γρήγορα και αφήνεσαι να σε συνεπάρει η μαγεία της αγάπης που χαρακτηρίζει την ταινία.\nΣμαράγδα Καρύδη, Μάρθα Καραγιάννη\nΜάρθα Καραγιάννη, Θοδωρής Αθερίδης\nΑποκλειστική φωτο από την Avant Premiere σε δημοσιογράφους. Θοδωρής Αθερίδης και Παναγιώτα Βλαντή\nTags: απο ερωταθοδωρης αθεριδηςκινηματογραφοςΣμαράγδα Καρύδηταινια


Terrier (Tibetan) - katoikidio blogkatoikidio blog\nΑρχική » Φυλές Σκύλων » Terrier (Tibetan)\nΤο Tibetan Terrier είναι ένα σκυλάκι μεσαίου μεγέθους, με αρμονικό κεφάλι, μεγάλα σκούρα μάτια και κρεμαστά αυτιά. Το τρίχωμά του είναι διπλό, με μαλακό υπόστρωμα και λεπτή εξωτερική τρίχα, ίσια ή ελαφρώς κυματιστή. Το συναντάμε σε κάθε χρώμα και χρωματικό συνδυασμό.\nΤο Tibetan Terrier είναι ένα ευπροσάρμοστο σκυλί, που θα ακολουθήσει την οικογένεια τόσο στις δραστηριότητες όσο και στην αδράνειά της. Πρόκειται για ιδιαίτερα έξυπνα ζώα, που θα εκπαιδευτούν εύκολα και χωρίς προβλήματα. Φιλικά με τα παιδιά, τα κατοικίδια και τα άλλα σκυλιά, το Tibetan Terrier είναι ιδανικά ζώα για οικογένεια καθώς είναι τρυφερά, πιστά και εξωστρεφή.\nΤο Tibetan Terrier χρειάζεται βούρτσισμα 2-3 φορές την εβδομάδα και πλύσιμο τουλάχιστον μια φορά την εβδομάδα.\nΤο Tibetan Terrier χρειάζεται συχνή άσκηση και τρέξιμο, πέραν της καθιερωμένης βόλτας.\nΤα Tibetan Terrier ήταν τα αγαπημένα σκυλάκια των Θιβετιανών μοναχών, εδώ και 2000 χρόνια και τα θεωρούσαν γούρια. Οι μοναχοί αρνούνταν να τα πουλήσουν και τα έδιναν μόνο ως δώρα. Όσοι τα κακομεταχειρίζονταν ή τα ζευγάρωναν με σκυλιά άλλης ράτσας, κινδύνευαν να χάσουν την τύχη τους για πάντα.\nΑν και ονομάζονται Tibetan Terrier, στην πραγματικότητα δεν είναι Terrier, ούτε στην όψη, ούτε στην ικανότητα να κυνηγούν τρωκτικά.


Η απεγνωσμένη προσπάθεια του κ. Πέτσα να διαψεύσει το Documento… Δημήτρης Χατζηνικόλας |\nΗ απεγνωσμένη προσπάθεια του κ. Πέτσα να διαψεύσει το Documento… Δημήτρης Χατζηνικόλας\n2 December, 2020 - 12:15\nΔυστυχώς, για τον κύριο Πέτσα η κυρία Γιούροβα είπε όσα είπε on camera.\nΜια ολόκληρη επιχείρηση στις Βρυξέλλες και στο ΕΛΚ έστησε η Κυβέρνηση προκειμένου να απαντήσει στο χθεσινό δημοσίευμα του Documento σύμφωνα με το οποίο η Ευρωπαία Επίτροπος για θέματα Διαφάνειας, Βέρα Γιούροβα, η οποία είναι και αντιπρόεδρος της Ευρωπαϊκής Επιτροπής, απαντώντας σε ερώτηση του ευρωβουλευτή του ΣΥΡΙΖΑ Στέλιου Κούλογλου για τη λίστα Πέτσα, σημείωσε επί λέξει ότι «Δεν είναι μόνο ελληνική περίπτωση. Το ίδιο κόλπο βλέπουμε και στην Ουγγαρία, στην Πολωνία, στη Σλοβενία. Κρατικό χρήμα μοιράζεται μόνο σε ΜΜΕ, που είναι πρόθυμα να υπηρετήσουν την κυβερνητική προπαγάνδα», προσθέτοντας μάλιστα ότι «Δεν είμαστε χρήσιμοι ηλίθιοι για να κάνουν οι κυβερνήσεις των κρατών-μελών προπαγάνδα».\nΣήμερα, ο αρμόδιος εκπρόσωπος της Κομισιόν Κρίστιαν Βίγκαντ, αναφέρθηκε στο θέμα που δημιουργήθηκε λέγοντας ότι «Έχουμε δει ορισμένα παραπλανητικά δημοσιεύματα σχετικά με μια εσωτερική συνάντηση με ευρωβουλευτές, ωστόσο θα ήθελα να είμαι ξεκάθαρος και να διευκρινίσω ότι η Αντιπρόεδρος Γιούροβα κατά τη συζήτηση αυτή δεν σχολίασε την κατάσταση για το θέμα αυτό στην Ελλάδα».\nΤη δήλωση αυτή του κ. Βίγκαντ, την έκανε σημαία ο Κυβερνητικός Εκπρόσωπος Στέλιος Πέτσας βάζοντας μπροστά το ΑΠΕ. Ο κ. Πέτσας σημείωσε ότι «Ουδέποτε σχολίασε η αντιπρόεδρος της Κομισιόν το θέμα των κρατικών επιχορηγήσεων των ΜΜΕ,στην Ελλάδα». Και συνέχισε λέγοντας ότι «Τα όμορφα fake news, όμορφα καίγονται. Ποτέ δεν αναφέρθηκε στην Ελλάδα η Αντιπρόεδρος της Κομισιόν, Βέρα Γιούροβα, και η σκόπιμη διαστρέβλωση είχε “κοντά ποδάρια”».\nΑυτό που έχει «κοντά ποδάρια» είναι η προσπάθεια του κ. Πέτσα να ενεργοποιήσει το ΕΛΚ και τον αντιπρόεδρο της Κομισιόν Μαργαρίτη Σχοινά, προκειμένου να υπάρξει η ως άνω διάψευση. Κι αυτό διότι η αναφορές της κυρίας Γιούροβα μπορεί να έγιναν το μεσημέρι της περασμένης Δευτέρας σε μία «εμπιστευτική» συνεδρίαση της Επιτροπής αλλά έγιναν μπροστά σε περισσότερα από 40 άτομα και on camera αφού λόγω Covid-19 η συνεδρίαση έγινε με τηλεδιάσκεψη, συνεπώς το υλικό υπάρχει και το Documento θα το ζητήσει από τις Βρυξέλλες, όπως δικαιούται κάθε ΜΜΕ.\nΆλλωστε η κ. Γιούροβα δεν έχει προέβη σε καμία διάψευση μέχρι τώρα, προφανώς εκείνη γνωρίζει το γιατί όπως κι εμείς στο Documento.


Δήμος Γρεβενών: Οδηγίες από την Πολιτική Προστασία για τον Παγετό - GREVENIOTISA\nΜε αφορμή την έκδοση έκτακτου δελτίου επικίνδυνων καιρικών φαινομένων από την ΕΜΥ, ο Δήμος Γρεβενών παραθέτει οδηγίες προστασίας από την Πολιτική Προστασία για τον παγετό.\nΔιαβάστε τι πρέπει να προσέχετε:\n*Σε περιοχές όπου έχει δημιουργηθεί παγετός απαιτείται προσοχή όταν οδηγείτε. Ενημερωθείτε για την κατάσταση του οδικού δικτύου και έχετε αντιολισθητικές αλυσίδες.\n*Αν μετακινείστε πεζή, φορέστε κατάλληλα παπούτσια ώστε να αποφύγετε τραυματισμούς λόγω της ολισθηρότητας.\n*Μάθετε πού βρίσκεται ο υδρομετρητής (ρολόι) του σπιτιού σας καθώς και τα σημεία όπου βρίσκονται ο κεντρικός και οι περιφερειακοί διακόπτες υδροδότησης.\n*Ελέγξτε και βεβαιωθείτε ότι οι διακόπτες του δικτύου υδροδότησης ανοιγοκλείνουν και λειτουργούν ομαλά.\n*Βεβαιωθείτε ότι οι εξωτερικοί σωλήνες (π.χ. ηλιακού θερμοσίφωνα, βρύσες μπαλκονιών) είναι μονωμένοι, διαφορετικά φροντίστε να μονωθούν το συντομότερο δυνατόν.\n*Απομονώστε ή καλύτερα εκκενώστε το δίκτυο του ηλιακού θερμοσίφωνα, αν πρόκειται να λείψετε για μεγάλο χρονικό διάστημα κατά τη διάρκεια του χειμώνα. Ρυθμίστε το σύστημα θέρμανσης του σπιτιού ώστε να λειτουργεί αυτόματα σε χαμηλές θερμοκρασίες.\n*Κλείστε την παροχή νερού προς τον ηλιακό θερμοσίφωνα και αδειάστε το νερό από το σύστημα, αν είστε στο σπίτι κατά τη διάρκεια του παγετού και ιδιαίτερα το βράδυ.\n*Μην σπαταλάτε αλόγιστα νερό για να απομακρύνετε το χιόνι και τον πάγο.\n*Περιορίστε τις δραστηριότητες που απαιτούν αυξημένη κατανάλωση νερού (πλυντήρια ρούχων κ.λπ.).\n*Ενημερωθείτε αν έχει τοποθετηθεί αντιψυκτικό στον ηλιακό θερμοσίφωνα από την κατασκευάστρια εταιρία ή τον ειδικό τοποθέτησης, σε περίπτωση κλειστού κυκλώματος. Σε αντίθετη περίπτωση προμηθευτείτε το κατάλληλο αντιψυκτικό και φροντίστε για την τοποθέτησή του.\n*Ελέγξτε αν υπάρχουν διαρροές στις βρύσες ή στα καζανάκια.\n*Βεβαιωθείτε ότι οι υδρορροές στα μπαλκόνια και στις ταράτσες είναι καθαρές από φύλλα και σκουπίδια και λειτουργούν ομαλά.\n*Αν παγώσουν οι κεντρικοί σωλήνες ύδρευσης\n*Κλείστε αμέσως τον κεντρικό διακόπτη παροχής νερού του σπιτιού και ελέγξτε τον υδρομετρητή. Αν συνεχίζει να λειτουργεί («γράφει») τότε υπάρχει διαρροή στο δίκτυο. Κλείστε το διακόπτη της κεντρικής παροχής και καλέστε υδραυλικό.\n*Αν αποφασίσετε να ξεπαγώσετε τους σωλήνες, αρχίστε από το μέρος του σωλήνα κοντά στον διακόπτη ώστε η θερμοκρασιακή μεταβολή να είναι σταδιακή. Αν δεν έχετε αποτελέσματα επικοινωνήστε με έναν υδραυλικό.\n*Ελέγξτε αν έχουν βραχεί ή διατρέχουν κίνδυνο οι ηλεκτρικές εγκαταστάσεις ώστε να τις απομονώσετε.\nΚοζάνη: Αγωγή-μαμούθ από τον ιδιοκτήτη των ροτβάιλερ που κατασπάραξαν 5χρονο\nΑύριο το Μνημόσυνο του Μακαριστού Μητροπολίτη Καστοριάς, Σεραφείμ\nuser 6 Μαρτίου, 2021 6 Μαρτίου, 2021\nΠρωτοβουλία του Δήμου Γρεβενών για τους σεισμόπληκτους\nuser 4 Μαρτίου, 2021 4 Μαρτίου, 2021\nTA ΚΑΛΑ (681)\nΚΑΙ ΤΑ ΑΣΧΗΜΑ (69)\nΔημοσιεύθηκε ο προσωρινός πίνακας για τους ελαιοπαραγωγούς που θα λάβουν έκτακτη οικονομική στήριξη λόγω κορωνοϊού\nUser1 8 Δεκεμβρίου, 2020 8 Δεκεμβρίου, 2020\nΠΕ Γρεβενών: Δηλώσεις συγκομιδής από τους κατόχους αμπελουργικών εκμεταλλεύσεων


ΝΕΑ – Page 2 – Smooth Radio 99,8\nΈνας φόρος τιμής για έναν….θρύλο!\nΕσείς, είδατε Bohemian Rhapsody; Πάντως, στο ίντερνετ έχει γίνει βάιραλ ένα βιντεάκι που δείχνει την κατασκευή μιας μικρογραφίας του Φρέντι Μέρκιουρι με φοβερή λεπτομέρεια! Ο καλλιτέχνης χρησιμοποιεί τα πιο μικροσκοπικά υλικά και καταφέρνει να φτιάξει ένα μοντέλο που πραγματικά νομίζεις ότι θα αρχίσει να τραγουδάει!\nΣε χριστουγεννιάτικο πνεύμα η Disneyland!\nΌπως φαίνεται, μπαίνουμε στο κλίμα των Χριστουγέννων σιγά-σιγά. Η αγαπημένη γιορτή μικρών και μεγάλων κοντεύει και οι θεαματικοί στολισμοί έχουν ήδη αρχίσει να κάνουν την εμφάνισή τους! Ο παραμυθένιος κόσμος της Disneyland γίνεται ακόμη πιο παραμυθένιος μετά το απαραίτητο makeover που κράτησε 18 ολόκληρες ημέρες. Φανταστείτε πως τοποθετήθηκαν πάνω από…\nΤην κατάλληλη στιγμή… στο κατάλληλο σημείο!\nΑυτό είναι που λέμε να βρεθείς την κατάλληλη στιγμή και σωστό σημείο! Δύο αστυνομικοί στη Φλόριντα ανακηρύχτηκαν ανεπίσημα βέβαια, ήρωες αφού έσωσαν από πνιγμό ένα χρονιάρικο παιδί σε εμπορικό κέντρο. Όλη η δραματική διάσωση καταγράφτηκε από μία κάμερα ασφαλείας του κέντρου. Οι αστυνομικοί έκαναν διάλειμμα για φαγητό όταν άκουσαν μία…\nΣτην Κίνα, κάποιοι άντρες είπαν να δοκιμάσουν πώς είναι οι πόνοι της γέννας και πήραν μέρος σε ένα «πείραμα» που πραγματοποιήθηκε σε μία έκθεση για μέλλουσες μαμάδες. Και πώς λειτούργησε ακριβώς το πείραμα; Ουσιαστικά, οι άντρες συνδέθηκαν με μία συσκευή που έκανε ηλεκτρικές εκκενώσεις, οι οποίες προκαλούσαν συσπάσεις στους μύες…\nΣτην Βόρεια Καρολίνα των ΗΠΑ, ένα καφέ έχει γίνει ιδιαίτερα δημοφιλές κυρίως για τους ανθρώπους που δουλεύουν σε αυτό. Περίπου 40 άνθρωποι με ειδικές ανάγκες απασχολούνται στο καφέ μαζί με δύο υπεύθυνους που έχουν πτυχίο στην Ειδική Αγωγή. Ο κύριος και η κυρία Ράιτ…\nBUBBLE JAM Daniel Wetzel (Rimini Protokoll) — 24 Νοεμβρίου 2018 έως 21 Απριλίου 2019 5ος όροφος – Εργαστήριο Εφηβικού Θεάτρου | Απογευματινές παραστάσεις για το κοινό: Σάββατο & Κυριακή | 19:00 Πρωινές παραστάσεις για σχολεία: Πέμπτη & Παρασκευή | 11:00 Στο “Bubble Jam”, τα πρόσωπα του έργου δεν βρίσκονται εδώ,…\nΝα που μπορείς να φτιάξεις ένα κανονικό ποδήλατο από…χαρτόνι! Το συγκεκριμένο ποδήλατο είναι κατασκευασμένο από 20 τετραγωνικά μέτρα από χαρτόνι. Οι ρόδες επίσης είναι από χαρτόνι, πλαστικό και λάστιχο αυτοκινήτου, όλα ανακυκλώσιμα φυσικά! Ολόκληρο το ποδήλατο δηλαδή είναι κατασκευασμένο με 100% ανακυκλώσιμα υλικά. Μη φοβηθείτε γιατί είναι το ίδιο σταθερό…\nΌλη η οικογένεια κάνει γυμναστική μαζί!\nΔίνουν το παράδειγμα, αν μη τι άλλο! Αυτές οι οικογένειες κάνουν γυμναστική μαζί και δυναμώνουν εκτός από τα σώματά τους και τους δεσμούς τους! Στο σπίτι, στην εξοχή, στο γυμναστήριο, παντού, δίνοντας έτσι και το καλό παράδειγμα στα παιδιά τους! Βέβαια να λέμε και την αλήθεια! Αυτά που κάνουν οι…\nΌλη η ανιδιοτέλεια σε αυτή τη διάσωση!\nΚάπου στην Κίνα, στην επαρχία Τζιλίν για την ακρίβεια, δύο ντελιβεράδες βούτηξαν σε ένα ποτάμι για να σώσουν έναν άνθρωπο που είχε εγκλωβιστεί στο αυτοκίνητό του ενώ εκείνο βυθιζόταν σε ένα ποτάμι. Μάλιστα, ο ένας διανομέας εξαντλήθηκε γρήγορα και γύρισε στην όχθη, καθώς το νερό όπου είχαν βουτήξει ήταν παγωμένο.…\nΚαλύτερη τουριστική ταινία του κόσμου για το 2018 το «Greece: 365-Day Destination»\nΜεγάλη τιμητική διάκριση είχαμε για το προωθητικό βίντεο του ΕΟΤ με τίτλο «Greece: 365-Day Destination». Το φιλμάκι βρέθηκε στην πρώτη θέση στην προτίμηση του κοινού ανάμεσα σε 136 χώρες, με σχεδόν διπλάσιους ψήφους παρακαλώ, κατακτώντας το κορυφαίο βραβείο People’s Choice Award- World’ s Best Tourism Film 2018. Επιβραβεύεται λοιπόν η…


Διπλάσιο επίδομα για τους δικαιούχους του ελάχιστου εγγυημένου εισοδήματος | Pontos News\n19 Νοέμβριος 2020, 10:55 - Τελευταία Ενημέρωση: 19 Νοέμβριος 2020, 11:25\nΝέα μέτρα στήριξης της ελληνικής οικονομίας και των νοικοκυριών που πλήττονται από την πανδημία ανακοίνωσε ο υπουργός Οικονομικών. Στις επτά παρεμβάσεις περιλαμβάνεται ο διπλασιασμός του επιδόματος που θα λάβουν για τον Δεκέμβριο οι 482.000 δικαιούχοι του ελάχιστου εγγυημένου εισοδήματος.\nΠρόκειται για την έκτακτη οικονομική ενίσχυση που είχε προαναγγείλει ο Κυριάκος Μητσοτάκης για τα Χριστούγεννα.\nΓια κάθε επιπλέον ενήλικο μέλος του νοικοκυριού προσαύξηση κατά 100 ευρώ.\nΓια κάθε ανήλικο μέλος του νοικοκυριού προσαύξηση κατά 50 ευρώ.\nΕπίσης, σύμφωνα με τον Χρήστο Σταϊκούρα:\nΉδη υλοποιείται το μέτρο της αποζημίωσης ειδικού σκοπού για τους εργαζόμενους σε αναστολή. Παράλληλα, το κράτος θα καλύψει αναλογικά τις ασφαλιστικές τους εισφορές.\nΓια τις επιχειρήσεις σε αναστολή λειτουργίας παρέχεται η δυνατότητα «παγώματος» τόσο του ΦΠΑ όσο και των δόσεων ρυθμισμένων οφειλών.\nΓια τους εργαζόμενους σε αναστολή «παγώνουν» οι πληρωμένες στις ρυθμισμένες φορολογικές οφειλές αλλά και οι δόσεις των τραπεζικών δανείων.\nΟι επιχειρήσεις που πλήττονται δικαιούνται υποχρεωτική μείωση ενοικίου κατά 40%, κάτι που ισχύει και για την κύρια κατοικία των εργαζομένων που έχουν μπει σε αναστολή. Για την τελευταία κατηγορία υπάρχει και πρόβλεψη για μείωση στο ενοίκιο της φοιτητικής κατοικίας των παιδιών τους.\nΑναστέλλονται για 75 ημέρες οι πληρωμές των επιταγών. Ισχύει για επιχειρήσεις που έχουν κλείσει με κρατική εντολή ή πλήττονται. Όσες πλήττονται θα πρέπει να εμφανίσουν μειωμένο κύκλο εσόδων κατά 50% σε σχέση με το 2019.\nΔιευρύνεται η λίστα για τη συμμετοχή στην επιστρεπτέα προκαταβολή, και μεταξύ άλλων συμπεριλαμβάνονται ελεύθεροι επαγγελματίες, οι οποίοι θα πρέπει να έχουν εμφανίσει μείωση τζίρου κατά 20% τους μήνες Σεπτέμβριο και Οκτώβριο, με ποσό αναφοράς τα 300 ευρώ.\nΚορονοϊός, Covid-19, Πανδημία, Lockdown, Χρήστος Σταϊκούρας, Έκτακτα μέτρα, Εργαζομενοι, Επιχειρησεις, Ελάχιστο Εγγυημένο Εισόδημα


ΔΙΑΙΤΑ: Αυτά είναι τα τρόφιμα που θα σας βοηθήσουν να ΧΑΣΕΤΕ κιλά!\nΌλοι γνωρίζουμε ότι καθώς μεγαλώνουμε ο μεταβολισμός γίνεται πιο αργός και το βάρος μας τείνει να αυξάνεται. Τώρα, όμως, οι επιστήμονες μας αποκαλύπτουν τα τρόφιμα, αλλά και τους συνδυασμούς μεταξύ τους που θα μας βοηθήσουν να χάσουμε κιλά ή να διατηρήσουμε έστω το βάρος μας.\nΕπιπλέον, μας κρούουν τον κώδωνα του κινδύνου σχετικά με τα τρόφιμα που θα μπορούσαν να μας κάνουν να παχύνουμε ώστε να τα αποφεύγουμε.\nΤα τρόφιμα που μας κρατάνε λεπτούς, καθώς μεγαλώνουμε είναι οι ξηροί καρποί, το κοτόπουλο χωρίς πέτσα, τα θαλασσινά και το γιαούρτι ανακάλυψαν Αμερικανοί επιστήμονες από το Πανεπιστήμιο Tufts της Βοστώνης, παρατηρώντας ποιες τροφές προτιμούσαν οι αδύνατοι άνθρωποι.\nΑντίθετα βρήκαν ότι όσοι επέλεγαν το κρέας, τα επεξεργασμένα παράγωγα κρέατος και τους υδατάνθρακες (πατάτες, λευκό ψωμί και γλυκά) ήταν πολύ πιο πιθανό να έχουν παραπανίσια κιλά.\nΕνδιαφέρον είναι επίσης ότι η έρευνα έδειξε ότι το τυρί, τα αυγά και το γάλα – είτε είναι πλήρες είτε ελαφρύ – δεν φαίνεται να έχουν καμία επίδραση στο βάρος.\nΕπιπλέον, οι επιστήμονες παρατήρησαν ότι και οι συνδυασμοί των τροφών επιδρούν στο αν θα πάρουμε ή θα χάσουμε τελικά βάρος. Έτσι, φάνηκε ότι όσοι συνδύαζαν το κρέας με υδατάνθρακες ήταν πιο πιθανό να παχύνουν από ότι όσοι συνδύαζαν το κρέας τους με λαχανικά.\nΟι διαιτολόγοι συμβουλεύουν καταρχάς τους ανθρώπους καθώς μεγαλώνουν, ειδικά μετά τα 45, να καταναλώνουν λιγότερες θερμίδες, τουλάχιστον 200 λιγότερες καθημερινά, ώστε να αποφύγουν να πάρουν βάρος.\nΌμως με αυτήν την έρευνα όπου οι Αμερικανοί ερευνητές ανέλυσαν δεδομένα από 3 μακροχρόνιες έρευνες που παρακολούθησαν 120. 000 Αμερικανοί επαγγελματίες στον χώρο της υγείας για περισσότερα από 16 χρόνια, βρέθηκε ότι έχει πιο μεγάλη σημασία τι τρώμε παρά πόσο τρώμε. Έτσι, το κρέας και οι υδατάνθρακες σχετίστηκαν με την αύξηση του βάρους αντίθετα με τα γαλακτοκομικά, τα θαλασσινά, τους ξηρούς καρπούς και το κοτόπουλο που φάνηκε ότι μας αδυνατίζουν.


Αρχική / 2017 / Μάρτιος / 08 / Κυτταρίτιδα: μύθοι και πραγματικότητα!\n«Όσο και να προσέξω τον εαυτό μου, τα πόδια μου δεν είναι έτσι όπως θέλω. Και τι δεν έχω κάνει: κρέμες, φόρμες, κάλτσες, συμπληρώματα διατροφής, διάφορες θεραπείες με μηχανήματα. Κι αυτή εκεί (σ.σ. κυτταρίτιδα), να μου καταστρέφει την ψυχολογία»…\nΓια πολλές γυναίκες, η κυτταρίτιδα είναι πραγματικά μεγάλος καημός. Ψυχολογικά και… οικονομικά. Τι ισχύει αλήθεια, πως δημιουργείται και το κυριότερο, υπάρχει θεραπεία;\nΤι είναι πραγματικά η κυτταρίτιδα;\nΗ κυτταρίτιδα, ή γυναικεία λιποδυστροφία (gynoid lipodystrophy), είναι μια συνθήκη όπου το δέρμα εμφανίζει λακκάκια, ανώμαλη υφή και όψη φλοιού πορτοκαλιού. Προκαλείται από αλλαγές στη δομή των λιποκυττάρων και του συνδετικού ιστού, που εδράζονται κάτω από την επιφάνεια του δέρματος (1,2). Οι αλλαγές αυτές μπορούν να προκαλέσουν μεγέθυνση των λιποκυττάρων και εξώθησή τους προς τον υπερκείμενο συνδετικό ιστό. Επιπρόσθετα, αλλαγές στην αιμάτωση των περιοχών αυτών οδηγούν σε ιστική συλλογή υγρών, οπότε προκύπτει η ανώμαλη υφή του δέρματος. Για κάποιο λόγο, η κυτταρίτιδα εκδηλώνεται σχεδόν αποκλειστικά σε γυναίκες και απαντάται συνήθως σε μηρούς, κοιλιά και γλουτούς.\nΔυστυχώς δεν έχουμε κατανοήσει πλήρως το πώς σχηματίζεται η κυτταρίτιδα, πιθανότατα επειδή πυροδοτείται από συνδυασμό παραγόντων. Οι πιο κοινές θεωρίες περιλαμβάνουν ορμόνες, τρόπο ζωής και φλεγμονώδη εξεργασία. Ωστόσο, η ηλικία, η γενετική ροπή και το σχήμα του σώματος φαίνεται να παίζουν κάποιο ρόλο.\nΈχει προταθεί ότι η ινσουλίνη και οι κατεχολαμίνες, που εμπλέκονται στην αποθήκευση και χρήση λίπους, θα μπορούσαν να διαδραματίζουν κάποιο ρόλο (3). Για παράδειγμα, υποστηρίζεται ότι κάθε ορμονική διαταραχή που ευνοεί την αποθήκευση λίπους έναντι της λιπόλυσης, όπως η υπερινσουλιναιμία, αυξάνει τις πιθανότητας εκδήλωσης κυτταρίτιδας (4). Ομοίως, καθώς η κυτταρίτιδα εκδηλώνεται στην εφηβεία, ενοχοποιούνται και τα οιστρογόνα. Μάλιστα, φαίνεται πως η εικόνα του δέρματος να χειροτερεύει κάθε που η γυναίκα βιώνει ορμονικές αλλαγές, π.χ. σε εγκυμοσύνη ή εμμηνόπαυση.\nΕίναι δεδομένο ότι οι γυναίκες είναι πολύ πιο πιθανό να εκδηλώσουν κυτταρίτιδα, σε σχέση με τους άνδρες (5), κυρίως λόγω της δομής του συνδετικού ιστού και των λιποκυττάρων κάτω από το δέρμα των πρώτων (3). Συγκεκριμένα, οι γυναίκες έχουν πλήθος λιποκυττάρων που εδράζονται κάθετα υπό του δέρματος, με την κορυφή τους να ακουμπά υπό κατάλληλη γωνία το συνδετικό ιστό. Κατά συνέπεια, είναι πολύ πιο πιθανό τα λιποκύτταρα αυτά να προεκβάλλουν του συνδετικού ιστού, προς την επιδερμίδα, ώστε να γίνονται ορατά. Αντίθετα, οι άνδρες έχουν λιγότερα λιποκύτταρα που διατάσσονται οριζόντια, οπότε κείτονται επίπεδα μεταξύ τους.\nΞέρουμε πως η κυτταρίτιδα επιδεινώνεται με τη συλλογή υγρού στους περιφερικούς ιστούς. Έχει προταθεί ότι οι αλλαγές στην αιμάτωση των περιοχών με κυτταρίτιδα ευθύνονται για αυτή την εικόνα (1), με πιθανό υπαίτιο την καθιστική ζωή.\nΥπάρχει βέβαια και η θεωρία ότι η κυτταρίτιδα προκαλείται από χρόνια, μικρού βαθμού, φλεγμονή. Μάλιστα, έρευνα υπέδειξε την ύπαρξη ανοσοκυττάρων, όπως τα μακροφάγα και τα λεμφοκύτταρα, σε ιστούς με κυτταρίτιδα (6).\nΜπορεί η διατροφή μου να αποτρέψει ή να περιορίσει το σχηματισμό κυτταρίτιδας;\nΔυστυχώς, δεν υπάρχουν επαρκή ερευνητικά δεδομένα για τη σχέση διατροφής και κυτταρίτιδας. Μια ομάδα ερευνητών πρότεινε ότι η διατροφή που περιέχει υπερβολικούς υδατάνθρακες μπορεί να επιδεινώσει την κυτταρίτιδα. Με το σκεπτικό ότι μπορεί να προκαλέσει υπερινσουλιναιμία και να ευνοήσει την αποθήκευση λίπους στο σώμα (4,5). Επιπλέον, διατροφή πλούσια σε αλάτι φαίνεται να προκαλεί κατακράτηση υγρών, που πιθανόν να επιδεινώνει την κατάσταση. Ωστόσο, δεν υπάρχουν επαρκή δεδομένα για να υποστηρίξουν αυτές τις θεωρίες.\nΠαρόλ’ αυτά, μπορούμε να συστήσουμε τον περιορισμό των επεξεργασμένων υδατανθράκων και της ζάχαρης. Επιπλέον, είναι πολύ σημαντικό να διατηρείς ένα υγιές βάρος και να πίνεις πολύ νερό (σ.σ. ναι, με το ζόρι…), ώστε να είσαι καλά ενυδατωμένη. Αποδεικνύεται ότι η αύξηση βάρους και η πάροδος των χρόνων αυξάνει τις πιθανότητες εκδήλωσης κυτταρίτιδας (7).\nΗ απώλεια βάρους μπορεί να βελτιώσει (ή να επιδεινώσει) την όψη του δέρματος\nΕνώ η αύξηση βάρους είναι δεδομένο ότι επιδεινώνει την κυτταρίτιδα, η απώλεια κιλών δεν είναι απαραίτητο ότι τη βελτιώνει (8,9). Μια μικρή μελέτη βρήκε ότι η απώλεια βάρους συνετέλεσε στη μείωση της σοβαρότητας της κυτταρίτιδας, ειδικά σε όσους ήταν υπέρβαροι (10). Ωστόσο, σε περίπου 35% όσων έχασαν βάρος, η κατάσταση επιδεινώθηκε. Πιθανόν λόγω διαφορών στη δομή και την ελαστικότητα του συνδετικού ιστού, όπως και στην πιθανή κατακράτηση υγρών στους παρακείμενους ιστούς (11).\nΥπάρχει θεραπεία για την κυτταρίτιδα;\nΠαρά την πληθώρα των διαθέσιμων μεθόδων, δεν υπάρχει μέχρι στιγμής θεραπεία με επιστημονικά αποδεδειγμένη αποτελεσματικότητα. Τα δεδομένα που έχουμε είναι πολύ περιορισμένα και απαιτείται περαιτέρω έρευνα. Ίσως οι πιο υποσχόμενες μέθοδοι είναι η επεμβατική θεραπεία με laser (12-14) και το μασάζ (2). Αντίθετα, οι κρέμες, η θεραπεία ακουστικών κυμάτων, η φωτοθεραπεία, η ραδιοθεραπεία, τα διάφορα συμπληρώματα (Ginkgo biloba, Centella asiatica και Melilotus officinalis), η μεσοθεραπεία, οι ενέσεις κολλαγόνου, οι κάλτσες σύσφιξης και η χορήγηση διοξειδίου του άνθρακα υποδόρια δεν δίνουν ξεκάθαρα αποτελέσματα (2).\nΣυνολικά, μπορεί να μην είναι εφικτό να αποφύγεις εντελώς την εκδήλωση κυτταρίτιδας, όμως μια υγιεινή διατροφή, η άσκηση και η διατήρηση υγιούς σωματικού βάρους μπορεί να συγκρατήσουν την ένταση σχηματισμού της.\nRossi AB, and AL Vergnanini. Cellulite: a review. J Eur Acad Dermatol Venereol. 2000; 14(4):251-62.\nLuebberding S, Krueger N, and NS Sadick. Cellulite: an evidence-based review. Am J Clin Dermatol. 2015; 16(4):243-56\nde la Casa Almeida M, Suarez Serrano C, Rebollo Roldán J, and JJ Jiménez Rejano. Cellulite’s aetiology: a review. J Eur Acad Dermatol Venereol. 2013; 27(3):273-8\nLeszko M. Cellulite in menopause. Prz Menopauzalny. 2014; 13(5):298-304.\nProebstle TM1. [Cellulite].Hautarzt. 2010; 61(10):864-72\nAvram MM. Cellulite: a review of its physiology and treatment. J Cosmet Laser Ther. 2004; 6(4):181-5.\nSmalls LK, Lee CY, Whitestone J, Kitzmiller WJ, Wickett RR, and MO Visscher. Quantitative model of cellulite: three-dimensional skin surface topography, biophysical characterization, and relationship to human perception. J Cosmet Sci. 2005; 56(2):105-20.\nKhan MH, Victor F, Rao B, and NS Sadick. Treatment of cellulite: Part I. Pathophysiology. J Am Acad Dermatol. 2010;62(3):361-70\nMirrashed F, Sharp JC, Krause V, Morgan J, Tomanek B. Pilot study of dermal and subcutaneous fat structures by MRI in individuals who differ in gender, BMI, and cellulite grading. Skin Res Technol. 2004; 10(3):161-8.\nSmalls LK, Hicks M, Passeretti D, Gersin K, Kitzmiller WJ, Bakhsh A, Wickett RR, Whitestone J, Visscher MO. Effect of weight loss on cellulite: gynoid lypodystrophy. Plast Reconstr Surg. 2006;118(2):510-6.\nde Godoy JM, de Godoy Mde F. Treatment of cellulite based on the hypothesis of a novel physiopathology. Clin Cosmet Investig Dermatol. 2011;4:55-9\nGoldman A, Gotkin RH, Sarnoff DS, Prati C, Rossato F. Cellulite: a new treatment approach combining subdermal Nd: YAG laser lipolysis and autologous fat transplantation. Aesthet Surg J. 2008; 28(6):656-62.\nKatz B. Quantitative & qualitative evaluation of the efficacy of a 1440 nm Nd: YAG laser with novel bi-directional optical fiber in the treatment of cellulite as measured by 3-dimensional surface imaging. J Drugs Dermatol. 2013; 12(11):1224-30.\nDiBernardo B, Sasaki G, Katz BE, Hunstad JP, Petti C, Burns AJ. A multicenter study for a single, three-step laser treatment for cellulite using a 1440-nm Nd:YAG laser, a novel side-firing fiber, and a temperature-sensing cannula. Aesthet Surg J. 2013;33(4):576-84


ΒΙΝΤΕΟ: Οι πρώτες βοήθειες στην σέξι τους μορφή\nΔεν ξέρετε από πρώτες βοήθειες;\nPosted by Unknown 10/18/2015 07:30:00 μ.μ.\nΟΜΟΡΦΙΑ ΣΧΕΣΕΙΣ ΚΑΙ ΣΕΞ\nΤο σωστό μακιγιάζ για να φαίνεστε νεότερες\nPosted by the.man.who.beat.chuck.norris 8/11/2015 05:30:00 μ.μ.\nΘέλεις να ... λάμπεις στις γιορτές;;; Αυτά είναι τα πιο μοδάτα μακιγιαζγια να διαλέξεις....\nKαι ποια γυναίκα δεν θέλει να είναι εντυπωσιακή μέσα στις γιορτές;;; Γι αυτό λοιπόν , πρέπει να διαλέξεις το μακιγιαζ που σου ταιριάζει σύμφωνα με το στυλ σου αλλά και τα χαρακτηριστικά σου....\nPosted by Unknown 12/12/2013 04:49:00 μ.μ.\nPosted by Unknown 12/04/2013 05:00:00 μ.μ.\nPosted by Unknown 11/28/2013 07:30:00 μ.μ.


Καθημερινά υπάρχουν εξελίξεις για την υπόθεση των στημένων αγώνων στο ελληνικό ποδόσφαιρο, όπως και οι αντίστοιχες κλήσεις από τα αρμόδια όργανα. Χθες, προέκυψαν τα νεότερα για τον προ διετίας αγώνα ανάμεσα στον Αγροτικό Αστέρα και την Καβάλα, που ακόμη... απασχολεί τις Αρχές, με τη... σκυτάλη να δίνεται πλέον στην ανάκριση.\nΌπως προέκυψε, έξι άτομα παραπέμπονται απευθείας στον ανακριτή για κακουργηματική απάτη (άνω των 75.000) και ξέπλυμα χρήματος, για τον αγώνα ανάμεσα στον Αγροτικό Αστέρα και την Καβάλα. Ο αγώνας που έγινε το 2009 θεωρείται στημένος από την UEFA, τη Σούπερ Λίγκα και την ΕΠΟ. Σύμφωνα με πληροφορίες, κέρδισαν 16 άτομα συνολικά 1,5 εκατ. ευρώ. Τα υπόλοιπα 10 άτομα παραπέμπονται μεν, για πλημμέλημα δε, διότι προφανώς τα ποσά που καρπώθηκαν είναι μικρότερα από τις 75.000 ευρώ.\nΗ υπόθεση είχε ανατεθεί στον αθλητικό εισαγγελέα Θεσσαλονίκης Νίκο Κωνσταντίνου. Αυτό που αποκαλύπτεται για το συγκεκριμένο αγώνα που έγινε στις 28 Οκτωβρίου 2009, στον οποίο κέρδισε η φιλοξενούμενη Καβάλα με σκορ 0-3, είναι πως παίχτηκαν μεγάλα ποσά στο διπλό, παρότι η απόδοση στο παιχνίδι του ΟΠΑΠ ήταν μικρή.\nΑπό την έρευνα διαπιστώθηκε ότι τα μεγαλύτερα ποσά παίχτηκαν σε 16 πρακτορεία της Θεσσαλονίκης, της Βέροιας, του Μοσχάτου και του Παλαιού Φαλήρου Αττικής. Τα στοιχεία που έχουν στη διάθεσή τους οι εισαγγελικές Αρχές ενισχύουν όσα ειπώθηκαν περί “ύποπτου αγώνα”, αφού, όπως τόνιζαν εισαγγελικοί λειτουργοί, από το 45ο έως το 80ό λεπτό του συγκεκριμένου αγώνα παρατηρήθηκε σε εταιρείες στοιχημάτων μεγάλος στοιχηματισμός στο over του αποτελέσματος (δηλαδή να σημειωθούν περισσότερα των δύο γκολ), ειδικά όταν το σκορ ήταν ακόμα 0-1.\nΠαράλληλα κάποια δελτία παίχτηκαν και στον ΟΠΑΠ και είχαν τον εξής συνδυασμό: Αγροτικός Αστέρας-Καβάλα 2, Αγώνας Β' Εθνικής 2, Ξένος αγώνας 1. Μέχρι στιγμής αυτά τα άτομα δε φέρεται να έχουν απευθείας σχέση με ανθρώπους του ποδοσφαίρου, ενώ η σχετική έρευνα θα συνεχιστεί τις επόμενες ημέρες.


Ο Γιώργος Κατρούγκαλος το ’χει τάμα!!! - Newpost.gr\nΑίθριος ο καιρός την Πέμπτη - Λίγες βροχές στα ανατολικά\nΟ Γιώργος Κατρούγκαλος το ’χει τάμα!!!\nΟ κ. Κατρούγκαλος είναι ακόμα «κολλημένος» στη εξής λογική: Μιλάω, δεν ακούω, δεν παρακολουθώ τον συνομιλητή μου, απλά συνεχίζω να μιλάω, με ρωτούν αλλά εγώ θα λέω τα δικά μου και άσε τους άλλους να πάνε να κουρεύονται!\nΔημοσίευση 24 Απριλίου 2017, 18:15 / Ανανεώθηκε 24 Απριλίου 2017, 18:19\nΟ κ. Κατρούγκαλος είναι ακόμα «κολλημένος» στη εξής λογική: Μιλάω, δεν ακούω, δεν παρακολουθώ τον συνομιλητή μου, απλά συνεχίζω να μιλάω, με ρωτούν αλλά εγώ θα λέω τα δικά μου και άσε τους άλλους να πάνε να κουρεύονται! Ομολογώ ότι είναι μια τακτική η οποία σε κάποιες περιπτώσεις αποδίδει.\nΑλλά τι να κάνουμε έτσι την έχει δει τη δουλειά ο Υπουργός. Γούστο του και καπέλο του.\nΑυτο το χουνέρι, που λέτε, το έπαθα μαζί του- για πολλοστή φορά- στο ραδιόφωνο του ΣΚΑΪ. Το ρώτησα, λοιπόν, να μας δώσει μια εξήγηση γιατί οι ευρωπαϊκοί λαοί- όπως οι Ολλανδοί, οι Αυστριακοί και τώρα οι Γάλλοι- στρέφονται ολοένα και δεξιότερα. Είναι μια λογική απορία τέλος πάντων, δεν ρώτησα να μας αναλύσει και την Αποκάλυψη του Ιωάννη.\nΤέλος πάντων. Η απάντηση του ήταν η εξής: Μα γιατί η οικονομική πολιτική της Ευρώπης είναι μια πολιτική λιτότητας.\nΝαι είναι πολιτική λιτότητας πράγματι. Αλλά κύριε Υπουργέ μου με βάση το «κομμουνιστικό δίκαιο» δεν θα έπρεπε, λογικά δηλαδή, οι λαοί να πηγαίνουν πιο αριστερά; Ένας, για παράδειγμα, ταλαιπωρημένος και φτωχός λαός δεν θα έπρεπε να στρέφεται σε λύσεις και πολιτικές τις οποίες έχουν την αποκλειστικότητα να προτείνουν τα αριστερά κόμματα; Λογικά ναι, λέω εγώ.\nΌμως ο κ. Κατρούγκαλος δεν το παραδέχεται. Μπορεί εκεί όπως μιλάτε να περάσει ξαφνικά σε πιο ελαφρολαϊκό ρεπερτόριο και να σου απαντήσει για παράδειγμα για το Papilio polymnestor (είδος πεταλούδας) αλλά για την ουσία δεν πρόκειται να σου πει ποτέ τίποτα. Το ’χει φαίνεται τάμα.\nΤώρα θα μου πείτε αυτός δεν είναι που μας έλεγε ότι τακτοποίησε το ασφαλιστικό και έσωσε τις συντάξεις; Αυτός ναι. Αυτός δεν είναι μήπως που όταν τον ρωτούσαμε για τις μειώσεις των συντάξεων μας έλεγε προβοκάτορες; Αυτός μάλιστα.\nΗθικό δίδαγμα: «Μακάριοι οι πραείς, ότι αυτοί κληρονομήσουσι την γην.»\nΤους παίρνει όποτε θέλει - Κίνηση-ματ Μαρινάκη, άφωνη η Superleague\nΈμφραγμα και εγκεφαλικό μπορούν να προληφθούν\nΟι άνδρες βρήκαν τη νικήτρια του Next Top Model!\nΠαραιτήθηκε ο Ν. Κοτζιάς - Αναλαμβάνει το ΥΠΕΞ ο Αλέξης Τσίπρας\nΧωρισμός «βόμβα» στην ελληνική σόουμπιζ λίγο πριν το γάμο\nΚαταγγελίες Μητσοτάκη για τα μυστικά κονδύλια του ΥΠΕΞ και την «αποπομπή» Κοτζιά


Ecofin: Παρουσίαση Σταϊκούρα του Εθνικού σχεδίου ανάκαμψης - TRIKALANEWS\nΑρχική » Blog » Ecofin: Παρουσίαση Σταϊκούρα του Εθνικού σχεδίου ανάκαμψης\nΤα βασικότερα σημεία στα οποία η κυβέρνηση θα στηρίξει το σχέδιο των βασικών μεταρρυθμίσεων του ΥΠΟΙΚ, είναι τα εξής:\nΣτο ψηφιακό μετασχηματισμό του Δημόσιου Τομέα (Υγεία, Παιδεία, Δικαιοσύνη κ.λπ.), συμπεριλαμβανομένης υποδομής και υπηρεσίας κεντρικού υπολογιστικού νέφους, ψηφιακή διαλειτουργικότητα εντός της Γενικής Κυβέρνησης και Ολοκληρωμένη Διαχείριση\nΣυναλλασσόμενων (CRM) με τη Γενική Κυβέρνηση.\nΣύμφωνα με τον κ. Σταϊκούρα τα δάνεια από τον Μηχανισμό Ανάκαμψης και Ανθεκτικότητας για τη χρηματοδότηση ιδιωτικών επενδύσεων θα δοθούν αποκλειστικά με κριτήρια της αγοράς, ήτοι η μέγιστη κρατική χρηματοδότηση θα ανέρχεται στο 50% της αξίας του έργου.\nΕγκυμονούσα εσπευσμένα στο νοσοκομείο- θετική στον κορονοϊόΚ. Αγοραστός: Κρίσιμες οι επόμενες εβδομάδες για το άνοιγμα κοινωνίας και οικονομίας